text:
Özbegistanyň Merkezi Bankynyň başlygynyň orunbasary Ulugbek Mustafaýew ýurduň premýer-ministri Şawkat Mirziýaýewe hat ýollap, onda ýurduň yzarlap bolmaýan walýuta serişdeleriniň dolanyşygyndan ejir çekýändigini, bu ýagdaýlaryň ykdysadyýete uly howp salýandygyny belleýär.
Azatlyk Radiosynyň Özbek gullugyna bu hatyň bir nusgasyny almak başartdy. “Resmi ulanyş üçin” diýen rezolýusiýaly bu hatyň 10-njy aprelde ýazylandygy görkezilýär.
Gürrüňi gidýän hatda ýurduň berk gözegçilikde saklanylýan ykdysadyýetiniň uly kynçylyklaryň öňünde durandygy ýaňzydylýar. Şeýle-de bu hatda ýurduň milli pul birliginiň we ykdysady institutlarynyň ygtybarlylygy hem sorag astyna alynýar.
Mustafaýew agzap geçen kynçylyklarynyň hötdesinden gelmek üçin ýurtda Internet bank ulgamyny ýola goýmaga, şeýle-de ulag ýaly hojalyk serişdelerini almak üçin kreditleri höldürläp başlamagy teklip edýär.
Emma häzirki wagtda Gazagystanda ýaşaýan Özbegistanyň Maliýe ministrliginiň ozalky resmisi Saparboý Jumaýew Azatlyk Radiosynyň Özbek gullugy bilen söhbetdeşliginde “el-ýüzdäki pullaryň banka dolanyp gelmeýänligi” sebäpli meseläniň çözgüdiniň kynlaşýandygyny belledi.
Ol: “Merkezi Bankyň hödürleýän çäreleri durmuşa geçirilende, meseläniň diňe 10%-i çözler. Emma hatda problemanyň galan 90%-i barada kelam agyz söz aýdylanok” diýdi.
Jumaýew häzirki ýagdaýlarda häkimiýetleriň maliýe gözegçiligini güýçlendirjekdigini çaklaýar. Şol bir wagtda-da “gözegçiligi güýçlendirip, meseläni çözüp bolmanýandygyny” hem sözüniň üstüne goşýar.
Merkezi Bankyň resmisi Mustafaýew öz hatynda kemçilik edýän 1,5 trillion som ($602 million) sebäpli, özbek banklarynyň döwlet edaralarynyň ençemesiniň işgärlerine aýlyk haklaryny töläp bilmeýändiklerini mälim edýär.
Şeýle-de hatda serişdeleriň ýetmezçilik edýändigi sebäpli bankalaryň “ätiýaçlyk fondlaryndan” 470 million som ($200 million) almaga mejbur bolandygy aýdylýar.
“Ätiýaçlyk fondy” diýlip, anyk nämäniň göz öňünde tutulýandygy aýan edilmese-de, Özbegistan 2000-nji ýyllarda bolup biläýjek maliýe meseleleri üçin jemgyýetçilik fondlaryny döretmegi karar edipdi.
Mustafaýew gürrüňi gidýän kynçylyklarda öz serişdelerini banklarda saklamaýan telekeçileri, hususy kärhanalary aýyplaýar.


c: text/html

text:
Sagdynlyk. Ruhubelentlik. Dostluk.
Öňe! “Sagdynlyk we bagtyýarlyk” diýen şygar bilen täze belentliklere tarap!
Şu gün Türkmenistanda “Sagdynlyk we bagtyýarlyk” atly köpçülikleýin bedenterbiýe-sport we sagdyn jemgyýetçilik-medeni çäreleriň biraýlygyny badalga berilýär. Hormatly Prezidentimiz Gurbanguly Berdimuhamedowyň başlangyjy boýunça guralan bu uly möçberli çäreler her ýylyň aprelinde başlanýan hem-de adamyň jemgyýetimiziň we döwletimiziň iň gymmatly baýlygy diýlip yglan edilen ýurdumyzda geljege, halkyň saglygynyň goralmagyna we berkidilmegine gönükdirilen täze ýörelgä öwrüler. Munuň özi ýönekeý şygar däl-de, adamlaryň ýaşaýşy, zähmeti we dynç alşy, döredijilik we aň-bilim taýdan öz mümkinçiliklerinden peýdalanmagy üçin bilelikde has göwnejaý şertleriň döreilýändigini görkezýär.
Il saglygy - ýurt baýlygy. Çünki adamyň we maşgalanyň diňe bir abadançylygy, zähmeti babatda zerur we göwnejaý şertleriň döredilmegi medeniýetiň dereşjesini, döwlet dolandyrylyşynyň netijeliligini has aýdyň görkezýän ölçeg bolup drýar. Milli Liderimiz Gurbanguly Berdimuhamedowyň durmuş syýasaty diňe bir ykdysady bähbitlere däl-de, ilkinji nobatda, ruhy-ahlak ýörelgelere we maksatlara gönükdirilendir. Durmuşa degişli ähli maksatnamalar şunuň bilen baglylykda işlenip düzülýär, şolaryň arasynda sagdynlyga degişli köpçülikleýin häsiýetli çärelere aýratyn ähmiýet berilýär.
Berkarar döwletimiziň bagtyýarlyk döwründe döwlet Baştutanymyz halkymyzyň we ilkinji nodatda ýaş nesliň saglygynyň goralmagyny döwlet derejesindäki ilkinji nobatdaky wezipe hökmünde görkezip, köpçülikleýin bedenterbiýe-sagaldyş hereketiniň we ýokary netijeli spolrtuň ösdürilmeginiň uzak möhletleýin umumy milli maksatnama mahsus bolan guramaçylykly häsiýete eýe bolmagyna badalga berdi. Hut şu ugurda eýýäm anyk we yzygiderli ädimler ädildi. Muňa mysal edip, ýurdumyzda umumymilli Spartakiadalaryň we sportyň dürli görnüşleri boýunça halkara ýaryşlarynyň guralmagyny, sportyň maddy-tehinki binýadyň döwrebaplaşdyrylmagyna we ösdürilmegini görkezmek bolar.
Türkmenistanyň Prezidenti sport boýunça herekete baştutanlyk edip, oňa ählihalk derejesinde uly ähmiýet bermek arkaly, diňe bir bedeni kämilleşdirmek we oňyn netijeler gazanmak bilen çäklenmän, şahsyýetiň sazlyşykly ösüşe eýe bolmagy babatda görelde görkezýär, munuň özi ilkinji nobatda adamyň ruhy, ahalak dünýäsiniň wajypdygyny, onuň ýörelgeleriniň möhümdigini görkezýär we ata Watanymyza söýgä hem-de onuň has kuwwatly we gözel bolmagy bilen bagly maksada esaslanýar. Häzirki wagtda sagdyn beden we ruh bilen bagly gymmatlyklar sporta höwes bildirýän çagalaryň we ýetginjekleriň sanynyň artmagyna getirdi. Ýurdumyzda bedenterbiýe-sport boýunça ýaýbaňlandyrylan hereket ýaş nesli ahlak taýdan terbiýelemekde wajyp ähmiýetli ýagdaýa öwrülip, bu nesliň oý-pikirlerine we dünýägaraýşyna oňyn täsirini ýetirýär hem-de saglygy berkitmegiň has netijeli usullaryň biri bolup durýar.
Saglyk ýaşaýşyň hiliniň möhüm ähmiýetli ölçegidir we görkezijisidir. Saglyk ýaly gymmatlygyň ýokdugyny hem-de oňa dürs garamagyň netijelidigini ýene-de bir gezek belläsimiz gelýär. “Sagdynlyk we bagtyýarlyk” atly köpçülikleýin bedenterbiýe-sport we sagdyn durmuş-medeni çäreleriň şu biraýlygy jemgyýetde hut şunuň ýaly çemeleşmäniň berkarar edilmegine hem-de sagdyn durmuş ýörelgeleriniň berkidilmegine esaslanýar. Hormatly Prezidentimiz Gurbanguly Berdimuhamedowyň bir aýlygy geçirmek baradaky başlangyjy türkmenistanlylaryň ählisi tarapyndan ruhubelentlik bilen oňlanyldy, olar durmuşyň has oňat, gyzykly, täsirli bolmagy üçin umumy işe özleriniň şahsy goşandyny goşmak maksady bilen, bu köpçülikleýin çärä taýýarlyk görülmegine işjeň goşulyşdylar.
Bu bir aýlygyň ministrlikleriň we pudak edaralarynyň işgärleriniň, ýokary okuw mekdepleriniň talyplarynyň gatnaşmagynda uzak aralyga ylgamak bilen başlanmagy ýöne ýerden däldir. Çünki her birimiz ylgamagyň saglygyň girewi bolup durýandygyny bilýäris, ýöne gündelik durmuşda haýal-ýagallygyny delillendirmek arkaly muňa eýermeýänler hem bar. “Sagdynlyk we bagtyýarlyk” atly ajaýyp şygar bahar paslynda irden bizi hereketiň, tämizligiň we şähdaçyklygyň, oňat we peýdaly endige eýermek ugrunda jebisleşmegiň şatlygyny duýmaga çagyrýar. Paýtagtymyzda uzak aralyga köpçülikleýin ylgamak üçin Köpetdag şaýoly saýlanyp alyndy. Ähli welaýatlaryň merkezleriniň şaýollarynda-da ylgamak üçin zähmet toparlarynyň wekilleri we ýaşlar ýygnanarlar. Sagdyn bolmak üçin ylgamak bedenterbiýä degişli türgenleşikleriň has ýönekeý, elýeterli we şoňa görä-de, has köpçülikleýin çäreleriň we birentek keselleriň öňüni almagyň netijeli görnüşi bolup durýar.
Şu gün Türkmenistanyň Saglygy goraýyş we derman senagaty ministrliginde lukmançylyk we sport jemgyýetçiliniň wekilleriniň gatnaşmagynda geçiriljek “Sagdynlyk we bagtyýarlyk” atly ylmy-amaly maslahat sportuň mümkinçiliklerinden peýdalanmak we onuň adamyň bedenine oňyn täsirini ýetirmek, keselleriň öňüni almak boýunça birnäçe ugurlar boýunça işleri geçirmek bilen bagly meselä bagyşlanar.
Agşamara biraýlygyň açylmagy mynasybetli paýtagtymyzdaky “Köpetdag” sport toplumynda, şeýle hem welaýat merkezlerindäki sport toplumlarynda, stadionlarda we sport mekdeplerinde gyzykly çäreler geçiriler. Bu çäreler Sport baradaky döwlet komiteti, Içeri işler ministrligi, Medeniýet, Bilim, Saglygy goraýyş we derman senagaty ministrlikleri, jemgyýetçilik guramalary, şäherlerdäki we ýerlerdäki häkimlikler tarapyndan guralar.
2-3-nji aprelde aşgabatlylar “Galkynyş” bedenterbiýe-sagaldyş toplumynda gündogaryň başa-baş söweşi boýunça görkezme çykyşlaryna tomaşa edip bilerler. Şeýle hem ertir Türkmenistanyň sambo we çeper gimnastika boýunça ýaryşlaryna badalga berler. Samboçylar Ahal welaýatynyň Gökdepe etrabynyň Yzgant obasyndaky sport mekdebinde bäsleşerler, ýurdumyzyň gimnastikaçy zenanlary bolsa Gökjedäki (Aşgabatdaky) 3-nji toplumlaýyn sport mekdebiniň binýadynda guraljak bäsleşiklerde ukyplaryny görkezerler. Bu ýaryşlaryň ýeňijileri 5-nji aprelde yglan ediler.
Penşenbede, 3-nji aprelde Aşgabadyň “Köpetdag” sport toplumynyň ýodalarynda “Berkarar döwletimiziň bagtyýarlyk döwrüniň talyplary” atly şygar bilen Türkmenistanyň orta hünärment mekdeplerinde okaýanlaryň arasynda ýeňil atletika boýunça ýaryşlar geçiriler.
Buzda figuralaýyn typmak boýunça görkezme çykyşlar şu hepdäniň has täsirli tomaşalarynyň birine öwrüler. Bu çykyşlar anna gününde paýtagtymyzdaky gyşky oýunlar sport toplumynyň buzly meýdançasynda geçiriler.
Türkmenistanyň Prezidenti Gurbanguly Berdimuhamedowyň Soçi şäherinde XXII Gyşky Olimpiýa oýunlarynyň açylyş dabarasyna gatnaşmagy sportuň gyşky görnüşleriniň muşdaklary bolan müňlerçe türkmenistanlylary ruhlandyrdy. Olaryň arasynda Aşgabatda buzly köşkleriň açylmagy netijesinde ýylsaýyn artýan ýaş hokkeýçiler we buzda figuralaýyn typýanlar hem bar. Ýurdumyzda garyň ýagmagyna garaşyp, taýgançak eňňitlerden inmegiň lezzetini duýmak üçin lyžaly dag eňňitlerinden typyp aşak düşmek isleýänler az däl. Häzirlikçe munuň özi höwesjeňlere mahsus ýagdaý bolsa-da, maýyl howaly we dünýäde iň uly çöllükleriň birini özünde jemleýän ýurdumyz üçin sportuň slalom, mogul we fristaýl, skeleton ýa-da kerling ýaly görnüşleri babatda bildirilýän gyzyklanma artýar we munuň özi Türkmenistanyň gyşky olimpiýa hereketiniň ösüşine hem gatnaşýandygyna şaýatlyk edýär.
Hormatly Prezidentimiz Milli olimpiýa hereketiniň Başlygy bolmak bilen, ýurdumyzda sportuň täze, şol sanda gyşky we soňky ýyllarda Olimpiýa oýunlarynyň maksatnamasyna goşulan görnüşlerini ösdürmek üçin düzümi döretmek barada görkezme berende, sporty ösdürmek ugrundaky wezipeleri kesgitlemek arkaly şu meseläni orta atdy.
“Aşgabat—Aziada-2017-niň paýtagty” atly halkara sport sergisi biraýlygyň wajyp ähmiýetli wakalarynyň biri bolar. Onuň ekspozisiýasy 3-5-nji aprel aralygynda Sergi köşgünde guralar. Içeri işler ministrligi, Syýahatçylyk we Sport baradaky döwlet komitetleri Türkmenistanyň Söwda-senagat edarasy tarapyndan guralan bu forum Aziýa oýunlaryna taýýarlyk görlüşini, ýurdumyzyň sport we degişli düzümi döretmek, olimpiýa hereketini ösdürmek boýunça mümkinçiliklerini äşgär eder. Häzirki wagtda ýurdumyz hormatly Prezidentimiz Gurbanguly Berdimuhamedowyň başlangyjy boýunça Aşgabatda Aziýa oýunlaryny geçirmek baradaky başlangyjyny goldady, bu oýunlar sportuň, dostlugyň we myhmansöýerligiň uly baýramçylygyna öwrüler.
Şunuň ýaly giň gerimli wakalar ýurdumyzyň ykdysadyýetine, medeni durmuşyna we syýahatçylyk pudagyna güýçli we höweslendiriji täsirini ýetirip, dürli ugurly halkara hyzmatdaşlygyny gös-göni işjeňleşdirýär. Bu çäreler dostluk we işewür gatnaşyklaryň ösdürilmegine, dünýäniň halklarynyň arasyndaky ynamyň we özara düşünişmegiň pugtalandyrylmagyna degerli badalga berýär.
Hut şunuň ýaly uly sport çäresiniň geçirilmegi netijesinde Aşgabat diňe bir uly möçberli sport çärelerini guramak bilen çäklenmän, sporty ösdürmek, Olimpiýa oýunlaryna ýygyndy toparlaryň geljekki düzümlerini taýýarlamak we geljekde şol oýunlary geçirmek üçin tejribe toplar.
Daşyndan syn edeniňde bu umyt-arzuwlaryň irnik bolup görünýändigine garamazdan, bulary amala aşyrmak üçin anyk esaslar bar. Birinjiden, şunda degişli düzüm bar – Türkmenistana eýýäm amala aşyrylan, şeýle hem alnyp barylýan gurluşyklar babatda buýsanmaga esas berýän ýagdaýlar döredildi, galyberse-de, netijeli halkara hyzmatdaşlygynyň ähli derejelerinde döwlet tarapyndan dolulygyna goldaw berilmegi şeýle forumlaryň üstünlikli geçirilmeginiň göwnejaý kepili bolup durýar, munuň özi hökümetiň diňe bir at-abraýy has-da beýgeltmek bilen çäklenmän, halkyň abadançylygynyň we sagdynlygynyň üpjün edilmegine gönükdirilen işleri geçirýändigini görkezýär.
... 5-nji aprelde biraýlygyň bäsleşikli tapgyry olimpiýaçylary taýýarlaýan mekdebiň ýaşlarynyň arasynda sambo boýunça açyk ýaryşy hem-de Türkmenistanyň ýaşlarynyň arasynda milli göreş boýunça ýaryşy geçirmek arkaly dowam etdiriler. Bu bäsleşikler 7-nji aprele çenli Ahal welaýatynyň Ak bugdaý etrabynyň sport mekdebinde dowam eder. Şol gün Lebapda (Türkmenabatda) Türkmenistanyň göreş boýunça ýaryşy, Aşgabatda bolsa ýaşlaryň arasynda dzýu-do boýunça ýaryş geçiriler. 6-njy aprelde Türkmenistanyň Döwlet lukmançylyk uniwersitetinde “Sagaldyş bedenterbie we sport lukmançylygy” atly ylmy-amaly maslahat bolar.
7-nji aprelde tutuş ýurdumyzda Bütindünýä saglyk güni belleniler. Şonda ýene-de bir uly sport çäresi – welosipedli köpçülikleýin ýöriş guralar. Şunuň ýaly uly möçberli çäre Türkmenistanda geçen ýylyň 1-nji sentýabrynda hormatly Prezidentimiz Gurbanguly Berdimuhamedowyň gatnaşmagynda geçirilip, Türkmenistanda sagdynlyk hereketiniň, welosportuň ösdürilmegine goldaw berilmegine, umuman, sportuň wagyz edilmegine önjeýli goşant goşdy hem-de ekologiýa babatda täze düşünjeleriň ornaşdyrylmagyna, jemgyýetiň daşky gurşawyň ýagdaýy boýunça jogapkärçiliginiň artdyrylmagyna çagyryşa öwrüldi.
Şondan bäri, diňe bir köpçülikleýin çäreleriň geçirilýän günlerinde däl-de, dynç alyş günlerinde-de, şäherlileriň aglabasy welosipedli gezelenç etmek arkaly, sagdynlygyň lezzetini duýmak üçin ekologiýa taýdan has amatly iki tigirli ulaga atlanýar. Ýarym ýyldan soňra nobatdaky welomarafon paýtagtymyzdaky Köpetdag şaýolunyň hem-de welaýat merkezleriniň şaýollarynyň ugrunda ýene-de müňlerçe adamlary jemlär.
Şol gün Aşgabatdaky “Olimpiýa” suw-sport toplumynda sportuň suwda oýnalýan görnüşleri boýunça görkezme çykyşlar hem-de IIM-niň institutynyň hokkeý boýunça ýaryş geçiriljek Buzly köşgüniň açylyş dabarasy geçiriler. 7-10-njy aprel aralygynda Türkmen döwlet medeniýet institutynda ýokary okuw mekdepleriniň talyplarynyň arasynda küşt boýunça ýaryş geçiriler. “Galkynyş” bedenterbiýe-sagaldyş toplumynda Türkmenistanyň boks boýunça ýaryşy guralar.
Türkmenistanyň ýüz öýjükli şaşka boýunça ýaryşy sporta bagyşlanan bir aýlygyň intellektual we bäsleşik taýdan diýseň gyzykly boljakdygyny görkezýär. Bu ýaryş 8-10-njy aprel aralygynda Balkanabatda geçiriler. Galyberse-de, 10-13-nji aprelde Balkanabatda alpinizm boýunça bäsleşikler geçiriler.
11-12-nji aprelde paýtagtymyzdaky “Galkynyş” bedenterbiýe-sagaldyş toplumynda stoluň üstünde oýnalýan tennis boýunça ýokary okuw mekdepleriniň talyplarynyň arasynda ýaryş bolar. Ýekşenbede, 13-nji aprelde Türkmenstanyň orta mekdeplerinde okaýanlar üçin işjeň hereketli sport oýunlary guralar. Şonda welaýatlaryň dolandyryş merkezlerindäki we Aşgabatdaky sport mekdepleriniň we sport toplumlarynyň meýdançalary ýaşlaryň ygtýarynda bolar.
Şeýle hem şol gün 9-njy aprelde Mary welaýatynyň Baýramaly şäheriniň mekdebinde ýetginjekleriň arasynyda gşrek-rim we erkin göreş boýunça milli derejedäki ýaryşyň hem-de 10-njy aprelde köpugurly “Aşgabat” stadionynda Türkmenistanyň agyr atletika boýunça başlanýan ýaryşynyň ýeňişjileri belli bolar. Indiki hepdäniň dynç alyş günlerinde "Awaza" milli syýahatçylyk zolagynda, “Seýrana” myhmanhanasynyň binýadynda Türkmenistanyň plýažda oýnalýan woleýbol boýunça açyk ýaryşy geçiriler.
Şu we indiki hepdede sport boýunça biz şunuň ýaly dürli görnüşdäki ýaryşlara tomaşa edip bileris. Aýyň ahyryna çenli bolsa dürli ugurlara degişli çäreleriň ýene-de onlarçasyny geçirmek meýilleşdirilýär. Muňa mysal edip, sportuň dürli görnüşleri boýunça talyplaryň arasyndaky bäsleşikleri we milli ýaryşlary görkezmek bolar. Türkmenabat şäherinde taý boksy boýunça ýaryş we Daşoguz şäherinde kýokusinkaý-karate boýunça ýaryş has içgin gyzyklanma bildirýän tomaşaçylaryň ünsüni çeker. Bu ýaryşlar 14-16-njy aprel aralygynda geçiriler. 17-20-nji aprelde Gökdepe etrabynyň Yzgant obasynda Türkmenistanyň uşu boýunça ýaryşyny we Türkmenabat şäherinde akrobatika boýunça ýaryşyny gerçmek göz öňünde tutulýar.
Türkmenistanyň ýaşlarynyň arasynda futbol boýunça ýaryşy we ýokary liganyň klublarynyň arasynda futbol boýunça ýaryşyň nobatdaky tapgyryny, şeýle hem baýdarkalarda we kanoede küreklemek, awtosport we karting, basketbol we woleýbol, tennis, küşt, welosport, suwda oýnalýan polo we ýüzmek boýunça ýaryşlar geçiriler.
Soňky ýyllarda türkmen sporty diňe bir öz hatarlaryny artdyrmak bilen çäklenmän, täze sepgide ýetdi. Diňe bir geçen, 2013-njy ýylda biziň türgenlerimiz halkara ýaryşlarynyň 167-sine, şol sanda Koreýanyň Inçhon şäherinde ýapyk binalarda we söweş sungaty boýunça IV Aziýa oýunlaryna we Russiýa Federasiýasynyň Kazan şäherinde tomusky Bütindünýä uniwersiadasyna, beýleki bäsleşiklere gatnaşdylar hem-de 282 sany medala eýe boldular. Şolaryň100-si altyn, 96-sy kümüş we 86-sy bürünç medallardyr.
Şu ýökary görkezijiler türkmen sportunyň taryhynda ozal görlüp-eşidilmedik netijedir. Şunda hormatly Prezidentimiz Gurbanguly Berdimuhamedowyň tagallasy örän uludyr. Hut şunda milli Liderimiziň tagallasy bilen türkmen sporty ösüşiň hil taýdan täze derejesine ýetip, dünýäde sport boýunça köp sanly ugurlarda ynamly öňe barýar.
Türkmenistanda 2017-nji ýylda geçiriljek Aziýa oýunlaryna taýýarlyk görmek işleri ýaýbaňlandyryldy. Munuň özi ýurdumyzyň sport babatdaky binýadyny ösdürmekde we sport boýunça işgärleri taýýarlamakda örän uly ähmiýete eýedir. “Sagdynlyk we bagtyýarlyk” atly çäre bu işe güýçli itergi bermelidir. Şeýle hem şu aýda milli oýunlar boýunça bäsleşikler, giň köpçülik üçin niýetlenen maslahatlar, medeni-dynç alyş we wagyz etmek bilen bagly çäreler, çagalar üçin oýunlar guralar. Bularyň ählisi oňa gatnaşyjylaryň geljekde-de sport bounça halaýan ugurlary bilen yzygiderli meşgullanmagyna badalga berilmegine gönükdirilendir. Galyberse-de sport-köpçülikleýin çäreler sagaldyş we terbieçilik bilen birlikde oňyn hem-de hyjuwly häsiýete eýe bolmak arkaly, dynç alyş we wagyz etmek babatda möhüm ähmiýete eýedir. Türkmen bedewiniň baýramylygy hem özüne mahsus täsirliligi arkaly şu çäreleriň has-da täsirli bolmagyna degerli ýardam berer.
Şeýle hem 1-nji aprelden başlap, aýyň ahyryna çenli ähli edaralarda, kärhanalarda, ýokary okuw mekdeplerinde iş güni önümçilik türgenleşigi bilen başlanar. Ýeri gelende aýtsak, häzirki döwürdäki alymlar irden ylgamagyň birnäçe sagatlap iş stolunyň başyndan hereket etmän diýen ýaly oturmagyň netijesinde döreýän ýadawlygyň aradan aýyrýandygyny delillenip düşündirdiler. Şunda önümçilikdäki gimnastika ýeke-täk çykalga bolup durýar, munuň özi iş günlerinde aprel aýyndaky başga-da birgiden oňyn başlangyçlar bilen birlikde adaty tejribä ornaşmalydyr.
Şu aýyň ahyrky gününde hokkeý boýunça klubalaryň arasynda açyk ýaryşyň, Türkmenistanyň gylyçlaşmak býounça ýaryşynyň, taekwondo (ITF) we sportuň beýleki görnüşleri boýunça açyk milli ýaryşyň jemleýji duşuşyklary geçiriler.
“Sagdynlyk we bagtyýarlyk” atly çäräniň ýapylyşyna we “Türkmenstan – ruhubelentligiň we sagdynlygyň ýurdy” diýen şygar bilen geçirilýän V sport bäsleşikleriniň ýeňijileriniň sylaglanmagyna bagyşlanan dabara Milli awtosport merkezinde geçiriler.
Bu köpçüliklýin çärä ýaňy badalga berilýär. Hormatly Prezidentimiz Gurbanguly Berdimuhamedowyň halkyň sagdynlygyna degişli meseleler bilen birlikde, bu çäräniň geçirilmegine-de içgin üns bermegi beden, ruhy we ahlak taýdan sagdynlygyň toplumlaýyn milli ulgamynyň düzülmeginiň syýasy taýdan esasy ugur, döwletiň we jemgyýetiň durmuşynda bolup geçýän özgertmelere hem-de häzirki günleriň we baýramçylyklaryň işjeň we döredijilikli häsiýetde bolmagyna badalga berýän güýçdigini aýdyň subutnamadyr.
Ýurdumyzda şunuň ýaly uly möçberli çäreler bedenterbiýe-sagdynlyk hereketiniň hil taýdan täze derejä ýetirilmegini, giň gerimli jemgyýetçilik işelriniň gepçirilmegini alamatlandyrýar, bularyň maksady bolsa türkmen halkynyň, her bir raýatyň abadan, bagtyýar we göwnejaý ýaşaýşyny üpjün etmekden ybaratdyr.
Diýmek, bize diňe bir sport bilen bagly bir aýlygy däl-de, şatlykdan, joşgundan hem-de birgiden mümkinçilikleri äşgär edýän we ýagşy umytlaryň, sagdynlygyň hem-de bagtyýarlygyň güýç-kuwwatyndan doly durmuşy başdan geçirýäris.
Habarlar #Hokkeý
- Soňky habarlar
Türkmen hokkeýçileri gyşky Aziada taýýarlanýarlar03 Ýanwar, 2017 (10:24)
- Soňky habarlar
Ýurdumyzda geçirilýän ýaryşlaryň sany artdy17 Noýabr, 2016 (00:29)
- Soňky habarlar
Ýurdumyzyň çempionatynda “Şir” toparynyň hokkeýçileri öňde barýarlar27 Mart, 2016 (05:01)
- Soňky habarlar
Boks we hokkeý boýunça bäsleşikler17 Ýanwar, 2016 (23:41)
- Soňky habarlar
Türkmenistanyň Döwlet baýdagynyň güni mynasyebtli hokkeý ýaryşy10 Maý, 2015 (23:06)
- Soňky habarlar
“Galkanyň” nobatdaky ýeňişi15 Fewral, 2015 (23:00)
- Soňky habarlar
Türkmenistanyň hokkeý boýunça çempionaty badalga aldy20 Ýanwar, 2015 (23:21)
- Soňky habarlar
Halkara ýaryşlarynyň öňüsyrasynda31 Oktýabr, 2014 (19:16)
- Soňky habarlar
“Galkan” hokkeý boýunça IIM-niň Kubogynyň eýesi01 Iýun, 2014 (20:28)
- Soňky habarlar
Sportuň baýdagy astynda09 Aprel, 2014 (19:25)
- Soňky habarlar
Öňe! “Sagdynlyk we bagtyýarlyk” diýen şygar bilen täze belentliklere tarap!31 Mart, 2014 (22:17)
- Soňky habarlar
Türkmen toparlary ýaryşyň baş baýragy ugrunda çykyş ederler16 Fewral, 2014 (22:35)
- Soňky habarlar
Ýarym finalçylar belli boldy14 Fewral, 2014 (22:36)
- Soňky habarlar
Türkmen toparlarynyň üçüsi hem ýarym finala çykdy12 Fewral, 2014 (22:37)
- Soňky habarlar
Türkmen “şirleri” möhletinden öň ýarym finala çykdy11 Fewral, 2014 (22:40)
- Soňky habarlar
Türkmen hokkeýçileri ýeňlişsiz gelýär10 Fewral, 2014 (22:41)
- Soňky habarlar
Hokkeý boýunça Türkmenistanyň Prezidentiniň Kubogy ugrunda ýaryş badalga aldy09 Fewral, 2014 (22:41)
- Soňky habarlar
Hokkeý boýunça halkara ýaryşyny garşylap04 Fewral, 2014 (22:43)
- Soňky habarlar
“Galkan” topary –hokkeý boýunça Türkmenistanyň ilkinji çempiony19 Ýanwar, 2014 (22:44)
- Soňky habarlar
Hokkeý boýunça Türkmenistanyň çempionaty: tamamlanmagynyň öňüsyrasynda15 Ýanwar, 2014 (22:45)

robotstxt: allowed

filter: keep


text:
Müsüriň “Azatlyk we Adalat” partiýasynyň 18-nji iýunda yglan etmegine görä, olaryň dalaşgäri Muhammet Mursi geçen dynç güni geçirilen prezidentlik saýlawlarynda ýeňiş gazanypdyr. Bu barada partiýanyň “Twitter” internet saýtynda yglan edildi. Partiýanyň “Musulman Doganlygy” hereketiniň internet saýtynda Muhammet Mursi “Müsüriň ähli halky tarapyndan saýlanan ilkinji prezidenti” diýlip ykrar edilýär.
Mursi prezidentlik kampaniýasy wagtynda özüniň “ähli müsürlileriň, şol sanda musulmanlaryň, hristianlaryň prezidenti bolmagy we şolara gulluk etmegi” söz berdi.
“Musulman Doganlygy” hereketiniň ýaýradan resmi däl maglumatlaryna laýyklykda, saýlawlarda berlen sesleriň 95 prosenti sanalandan soňra Muhammet Mursi sesleriň 52 prosentini alypdyr. Onuň bäsdeşi, öňki premýer-minister Ahmet Şafik bolsa, sesleriň 48 prosentini gazanypdyr.
Wideo: “Musulman Doganlygy” Muhammet Mursiniň ýeňiş gazanandygyny yglan etdi.
“Musulman Doganlygy” hereketiniň yglan etmegine görä, Ahmet Şafigiň tarapy “ýeňilendiklerini” we diňe Merkezi saýlaw komissiýasynyň saýlawlaryň netijelerini yglan edip biljekdigini aýdýar.
Şol bir wagtyň özünde häzirki wagtda ýurdy dolandyrýan Müsüriň ýaragly güýçleriniň Ýokary geňeşi şu gün “Baş kanun jarnamasyna” goşmaçalar girizdi. Ol Ýokary geňeşiň kanunçylyk ygtyýarlyklaryny we maliýe gözegçiligini güýçlendirýär. Şeýle-de, bu dokumente görä, Ýokary geňeş Müsüriň Baş kanunynyň taslamasyny taýýarlajak 100 agzadan ybarat topary bellär we täze parlament saýlawlary entek täze Baş kanun tassyklanýança geçirilmez.
Müsüriň Ýokary geňeşine marşal Huseýn Tantawi ýolbaşçylyk edýär. Ol öňki prezident Hosni Mubarek döwründe 20 ýyllap goranmak ministri boldy.
“Musulman Doganlygy” hereketiniň metbugat wekiliniň 18-nji iýunda irden geçiren metbugat konferensiýasynda aýtmagyna görä, partiýa suduň golaýda çykaran kararyny ykrar etmeýär. Şol karara laýyklykda, ýurduň saýlanan parlamenti we harby geňeşiň Baş kanun jarnamasy kanuny güýje eýe däl.
Müsürde köp adam Ahmet Şafige 2011-nji ýylda häkimiýetden çetleşdirilen öňki prezident Hosni Mubaregiň ýarany we köne režimi dowam etdirýän şahs hökmünde garaýar. Ol ýurduň howa güýçleriniň öňki komandiri we Hosni Mubaregiň iň soňky premýer-ministridir.
Başga tarapdan, Muhammet Mursiniň garşydaşlarynyň aýtmaklaryna görä, “Musulman Doganlygy” Müsüri Yslam döwletine öwürmegi we hristianlaryňdyr aýal-gyzlaryň hukuklaryny çäklendirýän syýasaty alyp barmagy maksat edinýär.
Saýlawyň resmileri 16-njy we 17-nji iýunda Müsürde geçirilen prezidentlik saýlawlarynyň resmi netijeleriniň diňe 21-nji iýunda yglan ediljekdigini aýdýarlar.


text:
Türkmensähraly türkmenler geçen annada Eýranyň Akgala şäherinde tanymal medeniýet işgäri, ussat bagşy, il içinde Durdy Pürrük diýip tanalýan Durdy Ysmaýylzadäniň döredijilik-ýubileý toýuny tutdular.
Durdy Pürrük, Azatlyk radiosy bilen söhbetdeş bolan türkmensähraly türkmenleriň pikirine görä, Eýranda türkmen aýdym-saz sungatynyň «Gürgen ýoluny» döreden ýa-da şol ýoly gaýtadan direlden bagşy diýlip bilinýär.
Azatlyk radiosynyň «Dünýä türkmenleri» gepleşiginiň nobatdaky sany eýranly türkmenleriň tanymal bagşysy Durdy Pürrügiň ömrüne we döredijiligine bagyşlandy.
Gepleşigimizi diňläp, pikirleriňizi paýlaşmaga çagyrýarys.


text:
Düýbi Birleşen Ştatlarda ýerleşýän adam hukuklary boýunça “Freedom House” guramasy dünýäniň repressiw jemgyýetleri barada nobatdaky hasabatyny çap etdi. Bu hasabatda dünýäniň 17 ýurdunyň we 3 regionynyň raýatlarynyň iň ýönekeý adam hukuklaryndan mahrumdyklary aýdylýar.
“Freedom House” guramasynyň täze hasabatynda dünýäniň dokuz ýurdunda we bir regionynda syýasy hukuklaryň hem raýat azatlyklarynyň juda gödek bozulýandygy bellenilýär. Şol ýurtlaryň hataryna Demirgazyk Koreýa, Özbegistan we Türkmenistan hem girýär.


text:
bank taryhy
Bankymyzyň taryhy
Berkarar döwletimiziň bagtyýarlyk döwründe Garaşsyz, hemişelik Bitarap Türkmenistanyň Hormatly Prezidenti Gurbanguly Berdimuhamedowyň ýurdumyzyň bank ulgamyny ösdürmek we kämilleşdirmek boýunça banklaryň öňünde goýan wezipelerinden ugur alyp işjeňligini amala aşyrýan Türkmen-Türk Paýdarlar täjirçilik banky, Türkmenistan bilen Türkiýe Respublikasynyň arasynda 1992-nji ýylyň Maý aýynyň 2-sine gol çekilen Döwletara Memorandumyna laýyklykda, Türkmenistanyň çäklerindäki daşary ýurt maýa goýumly ilkinji bilelikdäki bank hökmünde, 1993-nji ýylyň Mart aýynyň 31-ine döredildi.
Bankyň döredijileri: Türkmenistan tarapyndan – Türkmenistanyň “Agrosenagatbanky” (häzirki Türkmenistanyň “Daýhanbank” Döwlet Täjirçilik Banky) we Türkiýe Respublikasy tarapyndan – T.R. Ziraat Banky A.Ş.-dir.
Şeýlelikde, Türkmen-Türk Paýdarlar täjirçilik banky Türkmenistanyň “Daýhanbank” Döwlet Täjirçilik Banky bilen Türkiýe Respublikasynyň Ziraat Banky A.Ş.-niň tarapyndan 50 % derejesinde deň paýlary bilen ýapyk kysymly paýdarlar jemgyýeti görnüşinde döredilen we Türkmenistanyň bitewi bank ulgamyna girýän köp ugurly bank edarasydyr. Bankyň Türkmenistanyň töleg serişdesinde karz-hasaplaşyk we beýleki amallary geçirmeklige hukuk berýän Türkmenistanyň Merkezi banky tarapyndan 2003-nji ýylyň Baýdak aýynyň 20-sine berlen Ygtyýarnamasy, şeýle hem Türkmenistanda we onuň çäklerinden daşarda bank amallaryny daşary ýurt pulunda geçirmeklige hukuk berýän Türkmenistanyň Merkezi banky tarapyndan 2003-nji ýylyň Fewral aýynyň 20-sine berlen Baş Ygtyýarnamasy bardyr.
dýp hümmeti 18.01.2017Merkezi Bankyň dýp kursy
karz hasaplama
goýum hasaplama
salgymyz
View Larger Map


text:
2016-njy ýylyň 24-nji noýabrynda hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini geçirdi. Onda ýurdumyzyň we jemgyýetimiziň durmuşyna degişli derwaýys meseleleriň birnäçesine, şeýle hem käbir resminamalaryň taslamalaryna seredildi. Mejlise ýurdumyzyň Mejlisiniň wekilleri, welaýatlaryň we Aşgabat şäheriniň häkimleri, ýokary okuw mekdepleriniň rektorlary, ministrlikleriň we pudak edaralarynyň, köpçülikleýin habar beriş serişdeleriniň ýolbaşçylary çagyryldy.
Milli Liderimiz mejlisiň gün tertibine geçip, ilki bilen Mejlisiň Başlygy A.Nurberdiýewa söz berdi. Ol 23-nji noýabrda geçirilen Türkmenistanyň Mejlisiniň bäşinji çagyrylyşynyň nobatdaky on ýedinji maslahatynyň jemleri hakynda habar bilen çykyş etdi. Bu maslahatda “Türkmenistanyň 2017-nji ýyl üçin Döwlet býujeti hakynda” Türkmenistanyň Kanuny hem-de “Türkmenistanyň 2015-nji ýyl üçin Döwlet býujetiniň ýerine ýetirilişi hakynda” Mejlisiň Karary, döwlet syýasatynyň ileri tutulýan ugurlaryna laýyklykda işlenip taýýarlanan täze kanunlaryň we kadalaşdyryjy-hukuk namalaryň birnäçesi kabul edildi.
Bellenilişi ýaly, geljek ýyl üçin Döwlet býujeti, ilkinji nobatda, milli ykdysadyýetiň durnukly ösüş depginlerini saklamaga, iri maýa goýum taslamalaryny amala aşyrmaga, ähli ugurlarda innowasion tehnologiýalary, ylmyň we tehnikanyň soňky gazananlaryny giňden ornaşdyrmaga, döwlet çykdajylarynyň ýokary netijeliligini üpjün etmäge hem-de umuman, türkmenistanlylaryň durmuş derejesini ýokarlandyrmaga gönükdirilendir.
Kabul edilen kanunlaryň hatarynda “Adalatçy hakynda”, “Türkmenistanyň halk çeper döredijiligi hakynda”, “Azyk howpsuzlygy hakynda” Kanunlar bar.
Milli Liderimiz Gurbanguly Berdimuhamedow habary diňläp, ilatyň abadan durmuşyny üpjün etmegiň, raýatlaryň hukuklaryny we bähbitlerini goramagyň Türkmenistanyň döwlet syýasatynyň baş ugrudygyny belledi. Geçen ýyllarda bolşy ýaly, 2017-nji ýylda hem durmuş syýasaty halkymyzyň hal-ýagdaýyny ýokarlandyrmaga gönükdiriler. Çünki biz saglygy goraýyş, bilim, medeniýet ulgamlaryny kämilleşdirmegiň hem-de durmuş hyzmatlarynyň beýleki görnüşlerini artdyrmagyň esasynda adam mümkinçiliklerini ösdürmek üçin şertleri döretmegi maksat edip goýýarys diýip, döwlet Baştutanymyz belledi.
Esasy maliýe resminamasy ýurdumyzyň ykdysadyýetini ösdürmäge goýlan maýalary ýokary depginler bilen özleşdirmäge, türkmen jemgyýetiniň bähbitleriniň, eziz Watanymyzyň gülläp ösmeginiň bähbidine döwlet durmuşynyň ähli ugurlarynda düýpli özgertmeleri üpjün etmäge gönükdirilendir diýip, hormatly Prezidentimiz aýtdy we “Türkmenistanyň 2017-nji ýyl üçin Döwlet býujeti hakynda” Kanuna guwanç we buýsanç bilen gol çekýändigini belledi.
Ministrler Kabinetiniň Başlygynyň orunbasary, daşary işler ministri R.Meredow Bitarap Türkmenistanyň daşary syýasat strategiýasyny yzygiderli amala aşyrmak babatda DIM-niň alyp barýan işleri, şeýle hem 26-27-nji noýabrda Aşgabatda geçiriljek Durnukly ulag ulgamy boýunça Ählumumy maslahata taýýarlyk görmegiň barşy hakynda hasabat berdi.
Hormatly Prezidentimiz Gurbanguly Berdimuhamedowyň ýolbaşçylygynda ýurdumyz dostlukly gatnaşyklary hem-de netijeli hyzmatdaşlygy ikitaraplaýyn we köptaraplaýyn görnüşde üstünlikli ösdürýär. Goňşy döwletler, şeýle hem dünýäniň beýleki sebitlerinde ýerleşen döwletler bilen syýasy gatnaşyklaryň ýokary derejesi, söwda-ykdysady we medeni- ynsanperwer gatnaşyklaryň okgunly depgini munuň aýdyň subutnamasydyr. Esasy halkara guramalary we düzümleri bilen özara gatnaşyklary berkitmek boýunça hem maksada gönükdirilen işler geçirilýär. Şunda BMG bilen hyzmatdaşlyga aýratyn ähmiýet berilýär.
Soňky ýyllarda ýurdumyzyň halkara häsiýetli çäreleriň, şol sanda iri maslahatlaryň yzygiderli geçirilýän ýerine öwrülmegi Türkmenistanyň parahatçylyk söýüjilik, hoşniýetli goňşuçylyk we özara bähbitli hyzmatdaşlyk ýörelgelerine esaslanan döredijilikli daşary syýasatynyň miwesidir. Şol çäreleriň gün tertibine sebit we dünýä ähmiýetli möhüm meseleler girizilýär.
Şunuň bilen baglylykda, milli Liderimiziň BMG-niň belent münberinden beýan eden hem-de dünýä bileleşiginiň giň goldawyna eýe bolan netijeli başlangyçlarynyň möhümdigi we zerurdygy bellenildi. 2014-nji we 2015-nji ýyllarda Birleşen Milletler Guramasynyň Baş Assambleýasynyň ulag meseleleri boýunça kabut eden iki kararnamasy hem munuň aýdyň tassyklanmasydyr. Şol resminamalaryň esasynda şu hepdäniň ahyrynda Aşgabatda Durnukly ulag ulgamy boýunça Ählumumy maslahat geçiriler. Oňa birnäçe ýurtlaryň döwlet, hökümet we parlament baştutanlary, abraýly halkara guramalarynyň ýolbaşçylary hem-de wekilleri, dünýäniň onlarça döwletlerinden resmi wekiliýetler gatnaşar. Maslahatyň ýokary guramaçylyk derejesini üpjün etmek maksady bilen onuň maksatnamasynyň degişli taslamasy işlenip taýýarlanyldy. Şeýle hem maslahatyň çäklerinde goşmaça çäreleriň birnäçesi meýilleşdirildi.
Hormatly Prezidentimiz Gurbanguly Berdimuhamedow hasabaty diňläp, Garaşsyz, hemişelik Bitarap Türkmenistanyň geljekde hem netijeli halkara hyzmatdaşlyk ugruna eýerip, gyzyklanma bildirýän ähli daşary ýurtly hyzmatdaşlar bilen netijeli gatnaşyklary berkitjekdigini nygtady. Milli Liderimiz bu barada aýdyp, degişli ugurda işleri, şol sanda dürli ugurlarda özara gatnaşyklaryň mümkinçiliklerini amala aşyrmak, ýurdumyzyň ählumumy parahatçylygy, abadançylygy we rowaçlygy üpjün etmäge gönükdirilen döredijilikli başlangyçlaryny durmuşa geçirmek boýunça işleri dowam etmegiň möhümdigini belledi.
Döwlet Baştutanymyz halkara gün tertibiniň strategiki meseleleri, hususan-da, ulag--aragatnaşyk pudagyna degişli meseleler boýunça netijeli hyzmatdaşlygy ösdürmegiň Türkmenistanyň daşary syýasatynyň esasy ugurlarynyň biridigini nygtap, Ählumumy maslahaty geçirmegiň ähmiýetini aýratyn belledi hem-de wise-premýere, DIM-niň ýolbaşçysyna ony geçirmegiň ýokary guramaçylyk derejesini üpjün etmek boýunça zerur bolan ähli çäreleri görmek barada birnäçe anyk görkezmeleri berdi.
Ministrler Kabinetiniň Başlygynyň orunbasary S.Satlykow gözegçilik edýän ulag-aragatnaşyk ulgamynda işleriň ýagdaýy, Döwlet býujetiniň serişdeleriniň ulanylyşy, ýurdumyzyň üstaşyr-ulag kuwwatyny artdyrmak, bu ugurda möhüm taslamalary amala aşyrmagyň barşy, transmilli ýollaryň mümkinçiliklerini peýdalanmak hem-de sebit we sebitara ýük daşamagyň we ýolagçy gatnatmagyň möçberini artdyrmak boýunça döwlet Baştutanymyzyň tabşyryklarynyň ýerine ýetirilişi barada habar berdi.
Hormatly Prezidentimiz Gurbanguly Berdimuhamedow hasabaty diňläp, ulag we aragatnaşyk pudaklaryny ösdürmegiň maksatnamalaryny yzygiderli amala aşyrmagyň hem-de bu ulgamlaryň öňünde goýlan wezipeleri çözmäge oýlanyşykly çemeleşmegiň möhümdigini belledi. Milli Liderimiz Türkmenistanda yklymyň möhüm söwda ýollarynyň kesişýän ýerinde kuwwatly üstaşyr merkezi döretmek barada aýdyp, demir ýollarynyň we awtobanlaryň, deňiz we howa menzilleriniň gurulmagynyň hem-de döwrebaplaşdyrylmagynyň munuň aýdyň subutnamasydygyny belledi. Döwlet Baştutanymyz täze tehnologiýalary yzygiderli ornaşdyrmagyň, ulag ulgamyny batly depginler bilen ösdürmek üçin daşary ýurtly hyzmatdaşlar bilen tejribe alyşmagyň möhümdigini nygtap, bu babatda wise-premýere birnäçe anyk görkezmeleri berdi.
Soňra Ministrler Kabinetiniň Başlygynyň orunbasary Ý. Kakaýew ýangyç-energetika toplumynda birnäçe iri maýa goýum taslamalaryny durmuşa geçirmegiň barşy, şeýle hem döwlet Baştutanymyzyň ozal beren tabşyryklaryny, şol sanda nebitgaz we geologiýa puldaklarynyň düzümleýin bölümleriniň işleriniň netijeliligini ýokarlandyrmak üçin Döwlet býujetiniň serişdeleriniň ulanylyşy boýunça beren tabşyryklaryny ýerine ýetirmek maksady bilen görülýän çäreler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, döwletimiziň ägirt uly uglewodorod kuwwatyny has doly amala aşyrmaga, gyzyklanma bildirýän taraplar bilen özara bähbitli gatnaşyklary işjeňleşdirmäge gönükdirilen energetika strategiýasyny durmuşa geçirmegiň esasy ugurlaryna ünsi çekdi.
Döwlet Baştutanymyz bu ulgamda öňde goýlan ähli wezipeleri çözmäge örän oýlanyşykly, toplumlaýyn çemeleşmegiň wajypdygyny nygtady hem-de wise-premýere ýurdumyzyň nebithimiýa we gazy gaýtadan işleýän senagatyny ösdürmek boýunça işleri has-da ýygjamlaşdyrmaga, öňdebaryjy innowasion tehnologiýalary, häzirki zaman tehnikalary ornaşdyrmagyň esasynda ýangyç-energetika toplumynyň düzümini depginli döwrebaplaşdyrmaga degişli birnäçe görkezmeleri berdi.
Soňra Ministrler Kabinetiniň Başlygynyň orunbasary B.Ereşow gözegçilik edýän ulgamlaryndaky işleriň ýagdaýy, olaryň önümçilik binýadyny pugtalandyrmak, içerki we daşarky bazarlarda bäsleşige ukyply senagat önümleriniň çykarylýan möçberlerini artdyrmak boýunça geçirilýän çäreler barada hasabat berdi. Döwlet býujetiniň serişdeleriniň özleşdirilişi barada hem habar berildi.
Hormatly Prezidentimiz Gurbanguly Berdimuhamedow hasabaty diňläp, senagat pudagynda kabul edilen pudaklaýyn ösüş maksatnamalaryny üstünlikli durmuşa geçirmegiň, innowasion tehnologiýalary hem-de öňdebaryjy işläp taýýarlamalary ornaşdyrmagyň esasynda pudak düzümini döwrebaplaşdyrmagyň wajypdygyny belledi. Döwlet Baştutanymyz eksport ugurly önümçilik ulgamynda senagat toplumynyň netijeliligini ýokarlandyrmagyň möhümdigini aýtdy. Ýurdumyzyň dokma we himiýa pudagy hem, gurluşyk serişdelerini öndürýän önümçilik hem bu babatda uly kuwwata eýedir. Şunuň bilen baglylykda, milli Liderimiz ýurdumyzda öz elektron senagatymyzy çalt döretmegiň ähmiýetini aýratyn belläp, wise-premýere öňde goýlan wezipeleri çözmek üçin bar bolan mümkinçiliklerden netijeli peýdalanmak babatda anyk tabşyryklary berdi.
Ministrler Kabinetiniň Başlygynyň orunbasary B.Hojamämmedow gözegçilik edýän düzümlerinde işleriň ýagdaýy hem-de ýurdumyzyň ykdysadyýetinde özara hasaplaşyklary düzgünleşdirmek boýunça Türkmenistanyň Prezidentiniň beren tabşyryklarynyň ýerine ýetirilişi barada hasabat berdi. Şeýle hem maliýe-bank ulgamynyň, salgyt we statistika edaralarynyň işlerini has-da kämilleşdirmek boýunça görülýän çäreler barada habar aýdyldy.
Wise-premýer şeýle hem Döwlet býujetiniň ýerine ýetirilişi barada hasabat berdi. Habar berlişi ýaly, deslapky netijelere görä, ähli pudaklar boýunça oňyn görkezijiler bellenilýär, bu bolsa türkmen Lideriniň alyp barýan ykdysady ösüş strategiýasynyň netijeleridir.
Döwlet Baştutanymyz Gurbanguly Berdimuhamedow hasabaty diňläp, meýilnamadaky wezipeleriň hem-de milli özgertmeler maksatnamalarynda göz öňünde tutulan çäreleriň bellenen möhletlerde ýerine ýetirilmeginiň wajypdygyny aýtdy. Milli Liderimiz ähli ministrlikleriň we pudak edaralarynyň býujet serişdelerini maksadalaýyk peýdalanyşyna gözegçiligi güýçlendirmegiň zerurdygyny belledi.
Şeýle hem ýakynlaşyp gelýän Täze ýyl baýramy bilen baglylykda, 20-nji dekabra çenli aýlyk iş haklaryny, pensiýalary, döwlet kömek pullaryny we talyp we diňleýji haklaryny tölemek babatdaky meselelere bu ýere ýygnananlaryň ünsi çekildi. Hormatly Prezidentimiz degişli ýolbaşçylara bu tabşyrygyň ýerine ýetirilişine gözegçilik etmegi tabşyrdy.
Soňra Türkmenistanyň Ministrler Kabinetiniň Başlygynyň orunbasary B.Atdaýew gözegçilik edýän söwda ulgamynyň düzümlerindäki işler, bu ulgamy ösdürmäge gönükdirilen býujet serişdeleriniň peýdalanylyşy barada hasabat berdi.
Wise-premýer döwlet Baştutanymyzyň ozal beren tabşyryklarynyň ýerine ýetirilişi barada hasabat berip, şu ýylyň 1-nji dekabrynda German ykdysadyýetiniň gününi geçirmäge taýýarlyk görlüşi barada habar berdi. Bellenilişi ýaly, bu çärä ýurdumyzyň käbir ministrlikleriniň we pudak edaralarynyň ýolbaşçylarynyň hem-de esasy hünärmenleriniň, şeýle hem Germaniýa Federatiw Respublikasynyň döwlet edara-guramalarynyň iri kompaniýalarynyň wekilleri gatnaşar.
Milli ykdysadyýetimiziň esasy pudaklaryna öňdebaryjy tejribäni hem-de häzirki zaman innowasion tehnologiýalary giňden ornaşdyrmak boýunça milli Liderimiziň amala aşyrýan uly möçberli işleri dünýäniň işewür jemgyýetçiliginiň, özara bähbitli işewür aragatnaşyklary ýola goýmaga we ösdürmäge öz gyzyklanmalaryny beýan edýän daşary ýurtlaryň iri kompaniýalarynyň we maýadarlarynyň barha köp ünsüni çekýär. Şeýle çäreler söwda-ykdysady ulgamda daşary ýurtly hyzmatdaşlar bilen uzakmöhletli gatnaşyklaryň esasy ugurlaryny ýüze çykarmaga ýardam edýär.
Milli Liderimiz Gurbanguly Berdimuhamedow hasabaty diňläp, Germaniýa Federatiw Respublikasy bilen ýola goýlan netijeli gatnaşyklaryň ýygjamlaşdyrylmagynyň häzirki wagtda Türkmenistanyň alyp barýan Ýewropanyň öňdebaryjy döwletleri bilen uzakmöhletli, deňhukukly hyzmatdaşlygy ýola goýmaga gönükdirilen daşary syýasatynyň strategiki ugurlarynyň biri bolup durýandygyny nygtady.
Bellenilişi ýaly, dürli derejelerde yzygiderli esasda geçirilýän duşuşyklar Türkmenistanyň hem-de GFR-iň netijeli gatnaşyklary hemmetaraplaýyn pugtalandyrmaga mundan beýläk-de eýermäge uly gyzyklanmasynyň aýdyň subutnamasydyr. Şol duşuşyklaryň her biri anyk netijelere gönükdirilen döwletara gatnaşyklarynyň esasy meseleleri boýunça ynam bildirilýän pikir alyşmalara öwrülýär. Soňky ýyllarda Türkmenistanyň we Germaniýanyň ýokary ýolbaşçylarynyň arasynda ynanyşmagyň hem-de özara hormat goýmagyň ýola goýlan ýokary derejesi hem örän giň ugurlar boýunça hyzmatdaşlygy diwersifikasiýalaşdyrmak üçin meýdançanyň döredilmegine umumy, ylalaşylan çemeleşmeleri işläp taýýarlamaga gönüden-göni hyzmat edýär.
Häzir biziň ýurtlarymyz bilelikde işlemegiň baý tejribesini hem-de döwlet ösüşiniň öňde duran ilkinji derejeli wezipeleri nazara alnyp, hormat goýmak we özara ynanyşmak esasynda ýola goýulýan hyzmatdaşlygyň täze görnüşlerini kesgitlemäge oýlanyşykly çemeleşýändiklerini görkezýär. Şunuň bilen baglylykda, hormatly Prezidentimiz Gurbanguly Berdimuhamedow Türkmenistanda, ilkinji nobatda, milli ykdysadyýeti diwersifikasiýalaşdyrmaga we senagatlaşdyrmaga, täze pudaklary döretmäge, ýokary hilli hem-de eksporta niýetlenen önümleriň giň görnüşlerini çykarmaga gönükdirilen özgertmeleriň Türkmenistanda amala aşyrylýan sebit we halkara ähmiýetli taslamalary durmuşa geçirmäge işjeň gatnaşýan Ýewropanyň meşhur kompaniýalary hem-de maliýe düzümleri bolan german hyzmatdaşlary bilen özara gyzyklanma döredýän gatnaşyklar üçin örän giň mümkinçilikleri açýandygyny belledi.
Türkmenistan ykdysady ösüşiniň durnukly ýokary depginini hem-de sazlaşykly içerki ösüşiň oňyn ýagdaýyny saklaýar. Bu bolsa ykdysady we serişde kuwwaty bilen bir hatarda ýurdumyzy daşary ýurtlaryň, hususan-da, Germaniýanyň işewürligi üçin örän özüne çekiji edýär diýip, döwlet Baştutanymyz nygtady. GFR-yň işewür toparlary daşary ýurt işewürligi üçin has amatly ýagdaý döredilen geljegi uly türkmen bazarynda özleriniň bolmagyny giňeltmek baradaky meýilleri barada ençeme gezek beýan etdiler hem-de öz türkmen hyzmatdaşlary bilen iň oňat öňdebaryjy tejribäni we innowasion işläp taýýarlamalary paýlaşýar.
Hormatly Prezidentimiz Gurbanguly Berdimuhamedow ägirt uly kuwwaty nazara alnyp, söwda-ykdysady ulgamda türkmen-german özara hereketleriniň uly geljegini belläp, German ykdysadyýetiniň gününiň geçirilmeginiň özara gyzyklanma döredýän möhüm ugurlaryň ählisinde özara bähbitli hyzmatdaşlygy ösdürmäge has-da uly itergi berjekdigine hem-de iki dostlukly ýurduň döwlet we telekeçilik düzümleriniň arasynda göni gatnaşyklaryň ýola goýulmagyna ýardam berjekdigine ynam bildirdi. Şunuň bilen baglylykda, milli Liderimiz wise-premýere bu işewür forumy ýokary guramaçylyk derejesinde geçirmek babatda anyk görkezmeleri berdi.
Soňra Ministrler Kabinetiniň Başlygynyň orunbasary G.Mämmedowa milli senenamamyzdaky şanly senelere – Bitaraplyk gününe we Täze ýyl baýramyna gabatlanyp geçiriljek baýramçylyk çärelerine taýýarlyk görlüşi hakynda hasabat berdi.
Bitaraplyk güni mynasybetli tutuş ýurdumyzda dabaralar ýaýbaňlandyrylar—sergi we kinokonsert merkezlerinde, muzeýlerde hem-de kitaphanalarda baýramçylyk duşuşyklaryny, döredijilik bäsleşiklerini, konsertleri guramak bellenildi, bilim edaralarynda dabaraly çäreler, açyk sapaklar we olimpiadalar, Ylymlar akademiýasynda bolsa ylmy-amaly maslahatlar we beýleki çäreler geçiriler.
12-nji dekabrda paýtagtymyzda dabaralar däp bolşy ýaly, Bitaraplyk binasyna gül desselerini goýmak çäresinden başlanar, Maslahatlar köşgünde medeniýet we sungat işgärleriniň gatnaşmagynda döwlet konserti geçiriler.
Şeýle hem Täze ýyly mynasyp garşylamak boýunça taýýarlyk işleri dowam edýär. Baýramçylyk çykyşlary we beýleki döredijilik çäreleri Täze ýylyň öň ýanynda paýtagtymyzyň hem-de welaýatlaryň merkezi meýdançalarynda we medeni merkezlerinde geçiriler. Ýurdumyzyň baş arçasy “Älem” medeni-dynç alyş merkeziniň öňündäki meýdançada oturdylar.
Şeýle hem Daşoguz şäheriniň 2016-njy ýylda Garaşsyz Döwletleriň Arkalaşygynyň medeni paýtagty diýlip yglan edilmegi mynasybetli 6-7-nji dekabrda geçiriljek jemleýji çäreler hakynda hasabat berildi. Bu halkara medeni foruma GDA-nyň Ýerine ýetiriji komitetiniň, “Mir” döwletara teleradiokompaniýasynyň wekilleri, Arkalaşyga girýän ýurtlaryň medeniýet we sungat işgärleri gatnaşarlar. Ýylyň jemlerini jemlemek boýunça dabaraly çäre hem-de GDA gatnaşýan ýurtlaryň sungat ussatlarynyň jemleýji baýramçylyk konserti Daşoguz şäheriniň Ruhyýet köşgünde geçiriler.
Wise-premýer şeýle hem Döwlet býujetinden medeniýet ulgamyny ösdürmäge goýberilýän maliýe serişdeleriniň rejeli ulanylyşyna gözegçiligiň amala aşyrylyşy barada habar berdi.
Hormatly Prezidentimiz hasabaty diňläp, dekabr aýynda halkymyz we ýurdumyz üçin ähmiýeti uly bolan baýramçylyklaryň bellenilýändigini belledi. Şunuň bilen baglylykda, milli Liderimiz Türkmenistanyň Bitaraplyk gününi we Täze ýyl baýramyny bellemäge örän jogapkärli çemeleşmegiň möhümdigini aýtdy. Ähli dabaralar örän gyzykly bolup, türkmenistanlylaryň we paýtagtymyzyň myhmanlarynyň hakydasynda hemişelik galar ýaly geçirilmelidir diýip, milli Liderimiz baýramçylyklary guramaga döredijilikli çemeleşip, olary ýokary çeperçiligi, özboluşlylygy, milli öwüşginliligi bilen tapawutlanýan ýatdan çykmajak wakalar we çäreler bilen baýlaşdyrmak barada anyk görkezmeleri berdi.
Hormatly Prezidentimiz Gurbanguly Berdimuhamedow ýurdumyzyň baş arçasyndaky yşyklary ýakmak dabarasyny 23-nji dekabrda geçirmegi tabşyrdy.
Döwlet Baştutanymyz Gurbanguly Berdimuhamedow 2016-njy ýylda GDA-nyň medeni paýtagty bolan Daşoguzda jemleýji çäreleri ýokary guramaçylyk derejesinde geçirmegiň möhümdigine ünsi çekdi. Milli Liderimiz halkymyzyň köpasyrlyk baý taryhy-medeni, binagärlik we şähergurluşyk mirasyna eýedigini belledi. Bu gadymy mirasy aýawly saklamak we düýpli öwrenmek döwlet syýasatynyň möhüm ugurlarynyň biridir, Köneürgenç taryhy-medeni goraghanasynda geçirilýän işler munuň subutnamasydyr. Daşoguz topragynda geçirilen çäreler halkymyzyň ruhy gymmatlyklaryny baýlaşdyrmakda, medeni mirasymyzy, özboluşly däp-dessurlarymyzy aýawly saklamakda we dünýä ýaýmakda möhüm orun eýelemelidir.
Soňra Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy Ş.Durdylyýew Aşgabat şäherini abadanlaşdyrmak boýunça geçirilýän işler hem-de merkezi we ýerli býujetiň serişdeleriniň ulanylyşy barada hasabat berdi.
Wise-premýer, hususan-da, häzirki wagtda paýtagtymyzy ösdürmegiň Baş meýilnamasyna laýyklykda, ýaşaýyş jaý toplumlaryny abadanlaşdyrmak, jaýlary abatlamak, energiýa üpjünçiligini gowulandyrmak, ýanaşyk ýerleri abadanlaşdyrmak we bagy-bossanlyga öwürmek boýunça işleriň dowam edýändigini habar berdi. Ähli jogapkär düzümler bilen bilelikde ýol-ulag düzümini kämilleşdirmek boýunça işler dowam edýär.
Ýurdumyzyň baş şäherini öňümizdäki baýramçylyklara – Bitaraplyk gününe hem-de Täze ýyl baýramyna taýýarlamak boýunça görülýän çäreler barada hem hasabat berildi. Şol baýramçylyklar mynasybetli Aşgabatda paýtagtymyzyň ýaşaýjylary hem-de köpsanly myhmanlar üçin medeni-köpçülikleýin çäreleriň ençemesi meýilleşdirildi.
Döwlet Baştutanymyz özygtyýarly Türkmenistany durmuş-ykdysady taýdan ösdürmegiň giň möçberli maksatnamalaryny yzygiderli durmuşa geçirmegiň, paýtagtymyzy hem-de ýurdumyzyň ähli şäherlerini we obalaryny abadanlaşdyrmagyň möhümdigini belläp, wise-premýere täze taryhy eýýamda ägirt uly üstünlikleriň özboluşly görkezijisine öwrülen, okgunly ösýän Aşgabadyň keşbini has-da gowulandyrmak boýunça alnyp barylýan işleri berk gözegçilikde saklamagy tabşyrdy.
Milli Liderimiz ýetip gelýän, hemmeleriň sabyrsyzlyk bilen garaşýan nurana baýramçylyklaryna hemmetaraplaýyn taýýarlyk görmegiň möhümdigini aýdyp, türkmen paýtagtyny baýramçylyk lybasyna beslemek hem-de işlenip taýýarlanylan medeni maksatnamanyň çäklerinde öňümizdäki dabaralary ýokary derejede guramak üçin ähli şertleri üpjün etmek meselelerine örän jogapkärli çemeleşmegiň zerurdygyny belledi.
Soňra Ministrler Kabinetiniň Başlygynyň orunbasary R.Bazarow ýurdumyzyň welaýatlarynda möwsümleýin oba hojalyk işleriniň alnyp barlyşy barada hasabat berdi. Wise-premýer häzirki wagtda güýzlük bugdaýa ideg etmek, şol sanda ekinlere ösüş suwuny tutmak, mineral dökünler bilen iýmitlendirmek, haşal otlara garşy göreşmek işleriniň alnyp barylýandygyny aýtdy. Şunuň bilen birlikde, gowaça meýdanlarynda galan pagta hasylyny ýygnap almak, pagta arassalaýjy kärhanalarda çig maly gaýtadan işlemek işleri dowam edýär, pagtaçylar bilen özara hasaplaşyklar geçirilýär.
Wise-premýer ýurdumyzda her ýyl noýabr aýynyň soňky ýekşenbesinde bellenilýän Hasyl toýuna taýýarlyk görlüşi barada hasabat berip, öňümizdäki dabaralaryň meýilnamasy barada habar berdi.
Hormatly Prezidentimiz Gurbanguly Berdimuhamedow hasabaty diňläp, daşky gurşawy goramak meselesine aýratyn üns bermek arkaly suw we ýer serişdelerinden rejeli peýdalanmak babatda birnäçe görkezmeleri berdi.
Döwlet Baştutanymyz Hasyl toýy barada durup geçip, täze taryhy eýýamda bu ajaýyp baýramçylygyň türkmen ekerançylarynyň—hasyl ussatlarynyň egsilmez zehinini hem-de zähmetsöýerligini, mähriban topragymyzyň sahawatlylygyny alamatlandyrýandygyny, döwletimiziň oba zähmetkeşleri we tutuş obasenagat toplumyny ösdürmek boýunça hemmetaraplaýyn alada edýändiginiň aýdyň subutnamasy bolup durýandygyny belledi. Şunuň bilen baglylykda, hormatly Prezidentimiz paýtagtymyzda hem-de ýurdumyzyň ähli künjeklerinde giňden belleniljek Hasyl toýuna ýokary guramaçylyk derejesinde taýýarlyk görmek babatda anyk tabşyryklary berdi.
Soňra Ministrler Kabinetiniň Başlygynyň orunbasary S.Toýlyýew gözegçilik edýän düzümlerindäki işleriň ýagdaýy, býujet serişdeleriniň ulanylyşy, hususan-da, bilim ulgamyndaky işleriň ýagdaýy barada hasabat berdi. Şeýle hem şunuň bilen baglylykda, wise-premýer milli Liderimiziň mekdebi üstünlikli tamamlan zehinli ýaşlary daşary ýurtlaryň okuw mekdeplerine döwletiň hasabyna okuwa ibermek meselesini öwrenmek barada beren tabşyrygy boýunça ýerine ýetirilen işler barada habar berdi.
Habar berlişi ýaly, dürli pudaklaryň teklip edýän hünär ugurlaryna zerurlyklary seljerildi we hünärleriň degişli sanawy taýýarlanyldy. Olaryň hatarynda dänelik ekinleriň seleksiýasy we tohumçylygy, halkara marketing, makroykdysadyýet, innowasion ulgamlar, azyk önümlerini öndürmegiň tehnologiýasy we biotehnologiýa, halkara ykdysady hukugy, ykdysadyýet we ulag hojalygyny dolandyryş, önümçilik we logistika, awiasiýa we kosmos inženerçiligi, senagat inženerçiligi, halkara strategik menejment, ätiýaçlandyryş we maliýe bazarlary hem-de ykdysadyýeti, infokommunikasion tehnologiýalar, elektronika we informatika, web-dizaýn, programmirlemek we beýleki hünärler bar. Şol hünärler boýunça okatmak üçin türkmen talyplaryny ABŞ-nyň, Beýik Britaniýanyň, Fransiýanyň, Koreýa Respublikasynyň, Germaniýanyň, Italiýanyň, Ýaponiýanyň, Singapuryň dünýäniň degişli görkezijisinde öňdäki orunlary eýeleýän esasy ýokary okuw mekdeplerine ibermek meýilleşdirilýär.
Hasabatyň çäklerinde mekdep okuwçylarynyň gyşky dynç alyş günlerinde çagalar sagaldyş we dynç alyş merkezlerinde dynç almagyny guramak boýunça görülýän çäreler barada hem habar berildi.
Hormatly Prezidentimiz Gurbanguly Berdimuhamedow ýurdumyzyň ýaşlarynyň ýokary hilli we köptaraply bilim almagy, seçip alan hünärlerine üstünlikli eýe bolmagy hem-de olary iş ýüzünde netijeli ulanmagy üçin ähli zerur şertleriň döredilmeginiň Türkmenistanyň döwlet syýasatynyň ileri tutulýan ugurlarynyň biri bolup durýandygyny aýdyp, türkmen talyplarynyň daşary ýurtlaryň iň gowy ýokary okuw mekdeplerinde bilim almagy bilen baglanyşykly meseleleriň üstünde içgin işlemegi tabşyrdy. Milli Liderimiz ýurdumyzyň eýerýän innowasion ösüş ýolundan ugur almak bilen, şunuň bilen bagly gaýragoýulmasyz wezipeleri çözmekde halk hojalygynyň dürli hünärmenlere bolan isleglerini içgin öwrenmegiň wajypdygyny belledi.
Döwlet Baştutanymyz Täze ýyl baýramçylygy günlerinde geçýän gyşky dynç alyş günleri barada durup geçip, mekdep okuwçylarynyň boş wagtyny gyzykly hem peýdaly guramak, Gökderäniň ajaýyp künjeklerinde we ýurdumyzyň beýleki ýerlerinde ýerleşýän döwrebap sagaldyş we dynç alyş merkezlerinde çagalaryň göwnejaý dynç almagyny üpjün etmek babatda wise-premýere anyk tabşyryklary berdi.
Lebap welaýatynyň häkimi Ç.Çarlyýew Aziýa halkara demir ýol ulag-geçelgesiniň—Türkmenistan-Owganystan-Täjigistan demir ýolunyň birinji nobatdakysyny açmaga görülýän taýýarlyk hem-de beýleki çäreler barada hasabat berdi. Bu çäräni geçirmek maksady bilen degişli guramaçylyk işleri geçirildi. Şonuň bilen birlikde, ýurdumyzyň döredijilik toparlarynyň we medeniýet işgärleriniň çykyşlarynyň maksatnamasy taýýarlanyldy. Şeýle hem türkmen we owgan halklarynyň amaly-haşam sungatynyň sergisi hem-de ýurdumyzyň dokma önümleriniň sergisini guramak meýilleşdirilýär.
Milli Liderimiz öňde boljak wakanyň möhümdigini belläp, döwletimiziň “açyk gapylar” syýasatyna hem-de ähli döwletler bilen, şol sanda Owganystan bilen deňhukukly, özara bähbitli hyzmatdaşlyga hemişe ygrarly bolandygyny we boljakdygyny aýtdy. Türkmen halkyny goňşy ýurduň halky bilen mizemez dostluk gatnaşyklary hem-de köpasyrlyk taryhy-medeni ýakynlyk baglanyşdyrýar. Hormatly Prezidentimiz Gurbanguly Berdimuhamedow häkime Aziýa halkara demir ýol ulag geçelgesiniň birinji nobatdakysyny işe girizmäge hemmetaraplaýyn taýýarlyk görmek, çäräni ýokary guramaçylyk derejesinde geçirmek barada birnäçe anyk tabşyryklary berdi.
Soňra Mary, Daşoguz, Ahal, Balkan welaýatlarynyň häkimleri welaýatlardaky işleriň ýagdaýy, ekerançylyk meýdanlarda ýaýbaňlandyrylan möwsümleýin çäreleriň barşy hem-de Oba milli maksatnamasyndan gelip çykýan wezipeleri üstünlikli ýerine ýetirmek maksady bilen görülýän anyk çäreler barada hasabat berdiler.
Hormatly Prezidentimiz hasabatlary diňläp, sebitleriň hemmetaraplaýyn ösdürilmegini üpjün etmek üçin hemme zerur çäreleri görmegi we ýerlerdäki ähli işleri hemişe gözegçilikde saklamagy tabşyrdy. Milli Liderimiz möwsümleýin meýdan işlerine ünsi çekip, möhüm oba hojalyk möwsümleriniň ýokary guramaçylyk derejesini üpjün etmegiň zerurdygyny belledi. Döwlet Baştutanymyz obalary özgertmek boýunça milli maksatnamany durmuşa geçirmegiň çäklerinde amala aşyrylýan işleriň döwrüň talabyna laýyk gelmelidigini nygtap, bu ugurda görülýän çärelere toplumlaýyn we jogapkärçilikli çemeleşmek barada anyk görkezmeleri berdi. Şeýle hem hormatly Prezidentimiz baýramçylyk çärelerini ýokary guramaçylyk derejesinde geçirmek barada degişli ýolbaşçylara birnäçe anyk tabşyryklary berdi.
Ministrler Kabinetiniň giňişleýin mejlisinde döwlet durmuşynyň beýleki käbir meselelerine hem garaldy we olar boýunça degişli çözgütler kabul edildi. Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini jemläp, oňa gatnaşanlara berk jan saglyk, maşgala abadançylygyny, uly üstünlikleri, berkarar Watanymyzyň ähli halkyna gülläp ösüş arzuw etdi
Türkmenistanyň Döwlet habarlar agentligi


text:
Korrupsiýa garşy göreş alyp barýan "Transparency International" guramasy 2012-nji ýyla degişli hasabatynda dünýädäki ýurtlaryň üçden ikisini "ýokary derejede korrumpirlenen" ýurtlar diýip atlandyryp boljakdygyny aýdypdy. Onsoň bir adamy korrupsiýada özüni tanadan "ýylyň şahsyýeti" diýip atlandyrmak aňsat bolmajaga meňzeýär.
Ýöne barlagçy žurnalistlerden durýan hökümete degişli däl bir gurama bu işi edipdir.
Saraýewoda we Buharestde ýerleşýän "Guramaçylykly jenaýat we korrupsiýa raporty proýekti" (GJKRP) birinji orny Azerbaýjanyň prezidenti Ylham Alyýewe berýär.
Gündogar Ýewropadan başlap, Orta Aziýa çenli bolan regionda bolýan korrupsiýa işlerini ile ýetirmek barada ýöriteleşen topar korrupsiýada "abraýly" atlary hem sanap geçýär. Bularyň arasynda Kosowada doglan, çilim we neşe gaçakçysy Naser Kelmendi, Montenegronyň premýer-ministri Milo Djukanowiç, ors prezidenti Wladimir Putin we Özbegistanyň prezidenti Yslam Karimow-da bar.
Alyýyew "birinji"
Ýöne "GJKRP" "oňat dokumentleşdirilen subutnamalara esaslanyp, birinji orny Alyýewe berýär.
"Prezident Alyýewiň, onuň maşgalasynyň we ýakyn töweregine degişli adamlaryň köp sanly gizlin söwdalarda eli bar. Bulary Azat Ýewropa we Azatlyk Radiosy bilen birlikde biz paş etdik. Biz, mysal üçin, Panamadaky ýa Çeh respublikasyndaky gizlin kompaniýalaryň Azerbaýjanda birinji maşgala degişlidigini anykladyk. Olaryň bu kompaniýalaryň üsti bilen Azerbaýjanda edinen baýlyklaryny-da anykladyk" diýip, "GJKRP" toparynyň ýerine ýetirji direktory Paul Radu aýdýar.
Radu şular ýaly raportlara mümkinçilik berýän täze gurallara umytly garaýar. Ol öz toparynyň şotlandiýaly kompýuter hakeri Dan O'Huiginn bilen hyzmatdaşlyk edýändigini aýdýar:
"Ol häzir ”Guramaçylykly jenaýat we korrupsiýa raporty proýektinde” biziň bilen hyzmatdaşlyk edýär. Panamanyň kompaniýalary hasaba alýan edarasynyň kompýuterinden bu atlary çykaran şol. Biz bu kompaniýalaryň eýeleriniň Alyýewiň gyzlary we aýalydygyny şeýdip anykladyk".
Ýöne Radu Alyýewiň maşgalasy barada berlen bular ýaly hasabatlaryň garaşylan netijerleri bermändigini hem sözüniň üstüne goşýar.
Muňa garamazdan, "GJKRP" toparynyň redaktory Drew Sulliwan 2012-nji ýylyň guramaçylykly jenaýatçylygy we korrupsiýany paş edýänler üçin amatly ýyl bolandygny belleýär.
”Guramaçylykly jenaýatçylyk we korrupsiýa raporty proýektiniň” çykarýan sanawyndan maksat - jenaýatyň we korrupsiýanyň global zyýanlaryny aýan etmek. Bu toparyň sanawyndaky adamlaryň aglabasynyň daşary ýurtlar bilen şübheli hem gümürtik ilteşikleri bar.
"Sanawda, mysal üçin, Darko Sadiç ýaly adamlar bar. Ol neşe gaçakçylygynda giňden tanalýan adam. Bular ýaly adamlar Balkanlardan daşarda kän tanalmaýar. Aslynda bolsa, olar dürli kontinentleri öz içine alýan giň gerimli ulgamlaryň bir bölegi. Mysal üçin, şu adamyň Argentinadan Balkanlara gelýän kokain gaçakçylygynda eli bar" diýip, Radu aýdýar.
Radu Balkanlarda we öňki Sowet Soýuzynda iş alyp barýan guramaçylykly jenaýatçylygyň Meksikada barýan neşe urşunda, Afrikanyň garyp ýurtlaryndan ogurlanýan resurslarda hem eliniň bardygyny belleýär.


text:
Soňky günler Gatiniň demirgazygynda mergi keseliniň ýaýramagy netijesinde 135 adam heläk boldy, ýene bir ýarym müň adama onuň wirusy ýokaşdy.
Etrap keselhanalarynda ýer ýokdugyny, olaryň nähoşlardan hyryn-dykyndygyny Frans-press agentligi habar berýär.
Gatiniň paýtagty Port-o-Prensede heniz mergi bilen kesellän adam hasaba alynmady, ýöne şäheriň çadyrly lagerlerine infeksiýanyň ýaýramagyndan häkimiýetler alada edýärler.
Şu ýylyň ýanwar aýynda bolan aýylganç ýer titremeden soň gaitilileriň köpüsi çadyrlarda ýaşamaga mejbur boldy. Şonda 230 müň adam ölüp, bir ýarym million gowragy ýaralanypdy.


text:
"Adamyň ruhyny bejermezden,
bedenini bejerip bolmaz"
Sokrat
Lukmançylygyň bütin taryhynyň dowamynda lukman-näsag gatnaşyklarynyň esasyny ynamdarlyk tutýandyr. Biri-biriňi habarly etmek, hiç bir maglumaty gizlemezlik, diňe hakykaty aýtmak ýaly häsiýetler bejerginiň şowly we netijeli bolmagyny üpjün edip biler.
Lukman bilen näsagyň arasyndaky ynamly gatnaşyklary ýola goýmak üçin goldaw bermek häsiýeti wajyp orun eýeleýändir. Eger näsag lukmanyň talap etmän ýa-da zor salman oňa kömegi bilen goldaw berýänini duýsa, ol lukman bilen gatnaşygyny has hem ýakynlaşdyrar. Eger lukman nasag bilen gepleşikde oňa düşünmäge synanyşsa, näsag öz arzlarynyň eşdilip, lukman tarapyndan olara seljerme berilýändigi babatda ynamly bolar. Onuň üçin näsagy baş atyp, oňa seredip, ünsli diňleme, "Men Sizi diňleýärin", "Men Size düşünýärin" ýaly jümleler bilen öz ünsli gatnaşygyňy bildirme wajypdyr. Sylamak – adamynyň ýaşyna, kärine garamazdan adamyny şahs höküminde kabul etmekdir. Oňa uýma esasan hem näsagyň durmuşy, kesel taryhy öwrenilende wajypdyr. Duýgudaşlyk etmek – näsag bilen ýakyndan aragatnaşyk etmegiň açary bolup durýandyr. Özüňi näsagyň ýerine goýup, ýagdaýa onuň gözi bilen seretme, onuň keseli baradaky pikirlerini bilme, onuň howsalalaryny duýma oňa diňe bir bejergi bilen däl-de, eýsem ruhy taýdan goldaw bermäge hem kömek berip biler.
Näsag bilen gepleşmek wajypmy?
Gowy lukman – bu diňe bir hünärmenlik derejesi ýokary bolan, ýokary bilim derejeli, peýdaly we ýerlikli netijeleri kabul edip bilýän, lukmançylyk bejeriş usullaryny bilýän hünärmen däl-de, eýsem näsag bilen sözleşip hem bilýän söhbetdeşdir.Lukmanyň näsag bilen gatnaşygynda esasy guraly – onuň sözüdir. Ol öz sözi bilen bejerip, umyt we melhem hem berip bilýändir, özünden näsagy daşlaşdyryp hem bilýändir.
"Meniň maşgala lukmanym hemişe işli.Ýa eli kagyzly bir ýere ylgap barýar ýa-da eli telefonly gürleşip otyr. Onsoň meni gyzyklandyrýan soraglary bermäge wagt hem tapman, bu soraglary başga, tanyş lukman tapyp bermeli bolýaryn".
Maýa, 32 ýaşynda.
"Men şu gün ýüregim agyryp kardiolog lukmanynyň ýanyna bardym. Erbet zat diýip biljek däl. Ol bir-iki sorag berdi, geçen EKG hatymy gördi we eline kagyz alyp bir zatlar ýazyp ugrady. Ýazmasyny tamamlap şu dermanlary kabul etmelidigini aýtdy. Meniň ýüregimde näme kemçiligiň bardygy we bu dermanlaryň täsiri barada soramda,” Maşgala lukmanyňyz düşündirer” diýip jogap berdi. Kardiolog lukmanynyň özünden hemme zady bilen bolsam arkaýyn bolardym...".
Durdymyrat aga, 55 ýaşynda.
"Men göwreliligim sebäpli ginekolog lukmanynyň maslahatlaryny alyp, gözegçilikde saklanýaryn. Biziň obada ýaşaýanlygymyz sebäpli, şäher ginekology aýda üç gezek bize seretmäge gelýär. Görmeli göwreli aýallarynyň köplügine garamazdan, ol bizi hemmetaraplaýyn barlaýar, ýagdaýmyzy düşündirýär, maslahat berýär, soraglara jogap bermäge hem wagt tapýar. Öz aýal lukmanymyzyň barlagyna biz hemişe garaşýarys, çünki mende onuň bilen söhbetdeşlikden soň arkaýynlyk döreýär".
Leýli, 26 ýaşynda.
Gynansakda, näsag bilen söhbetdeş bolmagynyň usullary we ähmiýeti barada okuw jaýynda aýratyn sapak geçmeýärler. Ýyllaryň geçip, tejribäniň toplanmagy bilen her lukmanyň özi "lukman-näsag gepleşikleriniň" ähmiýetini we ülňüsini özi üçin kesgitleýär.
Biziň döwrümizde tehniki ösüşiň öňe gitmegi bilen, lukmançylykda hem anyklaýyş çäreleri ýeňilleşdirýän ýüzlerçe usullar tapyldy we amala lukmançylyga ornaşdyryldy. Ýöne lukmançylygyň özeni bolup durýan Lukman – onuň bilimi, pikiri, lukmançylyk seljermesi we netije çykarmasy hiç bir öňdebaryjy tehniki guralyň (meselem, kompýuteriň) berýän gury netijesi bilen çalşylyp bilinmez.
"Meni bilimde döreýän agyrylar lukmana ýüz tutmaga mejbur etdi. Nirämiň agyrýanyny eşiden newropatolog lukmany derrew meni kompýuter barlagyny, EKG barlagy, ganyň we peşewiň barlagyny geçmäge ugratdy. Uzyn nobatda durup barlaglary geçip ýören wagtym, näme üçindir lukmanyň hatda meniň agyrýan ýerlerimi elläp hem görmändigine geň galdym".
Dilber, 46 ýaşynda.
Näsagy diňe bir diňlemäni başarman, eýsem ony eşitmegi hem başarmalydyr
Lukman-näsag söhbetdeşlikleri hemişe ikiçäk alnyp barylmalydyr we diňe käbir belli ýagdaýlarda üçünji adama (dost-ýarlaryna) maglumatlar äşgär edilinip bilner.
Näsag bilen söhbetdeşlikde nämelere üns bermeli we onuň peýdalylygyny nädip ýokarlandyrmaly? Bu babatda birnäçe ýönekeý, ýöne wajyp maslahatlary berip bolar:
► Näsagyň içki howsalalaryny ýüze çykarmaga we olary öwrenmäge ymtylyň.
► Näsaga onuň nämeleri etmelidigi, özüňi nähili alyp barmalydygy barada anyk maslahatlary bermäge çalşyň.
► Gartaşan adamlar bilen söhbetdeş bolanyňyzda olara ýaşlaryny ýatlatmadan saklanyň. Gürrüňdeşlik mesaýy ýagdaýda geçirilip, belli bir pert jogaby talap edýän anyk sorag berilmelidir.
► Maslahatlary dilden aýtmakdan saklanyň. Ýaşaýyş düzgüni, iýmitlenme, derman bilen bejerme baradaky maslahatlary kagyza ýazyp beriň.
► Ruhy ýagdaýa zarba urýan faktorlardan (gerek bolmajak maglumatlar, stress we baş.) gaça durmagyň zerurlygy barada düşündiriş geçiriň.
► Kynçylykly ýagdaýlar dörände hemişe kömege geljekdigiňiz barada ynandyryň. Näsag siziň goldawyňyzy duýmalydyr.
► Islendik ýagdaýda hem näsaga sagalma ynam bermäge çalşyň. Onuň üçin oňa peýdaly, ýaramly maglumatlary beriň. Olar onuň biraz hem bolsa sagalmagyna goldaw berer.
► Näsaga beren wadalaryňyzy ýerine ýetirjek boluň.
Lukmançylyga keseli anyklama düzgünleriniň şeýle görkezijileri bellidir: näsaglaryň 45-50%-de kesel taryhyny öwrenip, 80-85%-de bolsa sorag berme we ilkinji lukmançylyk barlaglaryň kömegi bilen anyk kesel kesgidini anyklap bolýandyr. Diňe näsaglaryň 15-20%-i çüňňur we çylşyrymly laborator we abzallar bilen geçirilýän barlaglary talap edýändir.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Şu gün Türkmenistanda «Awaza-2010» ady bilen Halkara aýdym-saz festiwaly açyldy. Üç gün dowam etjek bu döredijilik festiwaly Balkan welaýatynda geçirilýär.
Bu halkara festiwaly Türkmenistanyň Medeniýet ministrligi hem-de Balkan welaýatynyň häkimligi tarapyndan gurnalýar.
Oňa dünýäniň 21 ýurdundan döredijilik kollektiwleri we tanymal estrada aýdymçylary gatnaşar diýlip garaşylýar.
Türkmenistandan bu festiwala iki ýüzden gowrak aýdymçynyň, sazandanyň we tansçynyň gatnaşjakdygy habar berilýär.
«Awaza-2010» Halkara aýdym-saz festiwalynyň jemleýji dabarasy 20-nji awgustda bolar we şol gün festiwalyň ýeňijilerine diplomlar gowşurylar.


text:
Tapgyryň umumy aýratynlyklary:
14 gol: Tapgyrda derwezelere 14 pökgi geçirildi, ýöne entek ätiýaçda bir duşuşygyň bardygyny hem ýatdan çykarmaly däl.
Ýer eýeleri — üstün: Tapgyrda geçirilen dört duşuşygyň üçüsi ýer eýeleriniň ýeňşi bilen tamamlandy. Myhmanlar diňe bir oýunda ýeňip bildiler. Deňlikde tamamlanan oýun ýok.
«Hazyna» 2:0 «Merw»
Gollar:
1:0, Didar Durdyýew 26’
2:0, Begenç Akamämmedow 67’.
Didar Durdyýew ilkinji bäşlikde: Şu tapgyrda geçiren pökgüsinden soň, möwsümdäki gollarynyň sanyny 16-a çykaran Didar Durdyýew, şeýlelikde, möwsümiň iň netijeli hüjümçileriniň bäşligine girmegi başardy. Ýöne Didar 5-nji orny «Şagadamyň» hüjümçisi Hemra Amanmämmedow bilen paýlaşýar. Hemranyň hem häzir 16 goly bar.
Soňky 3 tapgyrda 4 gol: Didar Durdyýew möwsümde geçiren gollarynyň 4-sini soňky üç tapgyrda geçirdi.
Akmämmedow üçünjilige şärik: Şu tapgyrda «Hazynanyň» Ýokary ligada ilkinji gezek çykyş edýän möwsüminde üçünji 4-nji pökgüsini geçiren Begenç Akmämmedow toparyň Ýokary ligadaky iň netijeli futbolçylarynyň sanawynda üçünji orna çykdy. Ýöne ol üçünji orny başga bir 4 golly futbolçy bilen, ýagny Gurban Annaýew bilen paýlaşýar.
«Hazyna» öz meýdanynda rüstem: Şu tapgyrdan soň, «Hazynanyň» öz meýdanynda geçiren pökgüleriniň sany 31-e çykdy. Şeýlelikde topar şu möwsümde öz meýdanynda 30-dan kän pökgi geçirip bilen üçünji topar boldy.
«Süýji-süýji iýmäniň...»: «Merw» yzygiderli gazanylan üç ýeňişden soň, ahyry ýeňildi. Ýöne topar ýaryş tertibindäki ornuny saklap galýar.
46 — 46: Şu tapgyrdan soň, «Hazynanyň» garşydaş derwezelere geçiren pökgüleriniň sany bilen öz derwezesine goýberden pökgüleriniň sany deňleşdi: 46 — 46.
«Ahal» 1:4 «Balkan»
Gollar:
0:1, Myrat Ýagşyýew 50’ (11 metrlik jerime urgusy)
0:2, Myrat Ýagşyýew 58’
1:2, Mihail Titow 61’
1:3, Myrat Ýagşyýew 70’
1:4, Aleksandr Boliýan 86’.
Myrat Ýagşyýewiň 30-lygy: Myrat Ýagşyýew şu tapgyrdaky het-trigi bilen möwsümdäki gollarynyň sanyny 30-ä çykardy we iň netijeli hüjümçileriň sanawyndaky iň ýakyn bäsdeşi Süleýman Muhadowdan 7 pökgi öňe saýlandy.
Karadanowyň netijesi yzda galdy: Geçen möwsümiň iň netijeli hüjümçisi Mämmedaly Karadanow 28 pökgi geçiripdi. Myrat Ýagşyýew bolsa toparynyň ýene-de 5 oýnunyň bardygyna garamazdan, M.Karadanowyň netijesini bireýýäm yzda galdyrdy.
Soňky ýylda 30 pökgi geçiren ýeke-täk futbolçy: Mundan 10 ýyl ozal, ýagny 2005-nji ýylyň futbol möwsüminde Berdi Şamyradow HTTU-nyň düzüminde bir ýylda 30 pökgi geçirip bilipdi. Myrat Ýagşyýewiň bolsa öňünde ýene geçirilmeli duşuşyklary bar. Diýmek, M.Ýagşyýew türkmen futbolynyň 1992-nji ýyldan bäri gaýdýan taryhynda bir möwsümde 30-dan kän gezek tapawutlanan futbolçylaryň sanawyna üçünji bolup goşulyp biler. Ýatladýarys: 1992-nji ýylyň möwsüminde Sergeý Kazankow we 1995-nji ýylda Rejepmyrat Agabaýew dagylar bir möwsümde 41 gol geçirip, iň netijeli hüjümçi bolupdylar. Myrada şol menzile ýakynlaşmaga mümkinçilik bar.
Ýagşyýew soňky 4 möwsümiň iň gowy 5-njisi: Myrat Ýagşyýew 2012-nji ýyldan bäri geçiren gollarynyň sanyny 55-e çykaryp, şol möwsümden bäri iň gol gol geçiren futbolçylaryň sanawynda 5-nji orna çykdy.
Möwsümde üçünji gezek: Myrat Ýagşyýew şu möwsümde üçünji gezek penaltysyny dürs ýerini ýetirdi.
Boliýan bardygyny bildirdi: Üçünji aýlawda «ot açyp», dördünji aýlawda biraz «arkaýynlaşan» Aleksandr Boliýan 5 tapgyrlyk arakesmeden soň, ýene-de gol geçirdi. Tejribeli hüjümçi möwsümdäki gollarynyň sanyny 9-a çykardy.
Ýedi ondan-a geçdik: Möhüm ýeňişden soň, «Balkan» hem utuk sanyny 70-den geçiren toparlaryň hataryna goşuldy. Has takygy, mundan öň 70 utukdan diňe «Altyn asyr» geçipdi.
Şatlanmaga kiçijek umyt: Duşuşykda ýeňlen hem bolsa, «Ahal» şu möwsümde öz meýdanynda 30 gol geçiren toparlaryň sanawyna goşuldy.
«Şagadam» 3:1 HTTU
Gollar:
1:0, Yhlas Magtymow 14’
2:0, Hemaýat Kömekow (öz derwezesine)
3:0, Gahrymanberdi Çoňkaýew 51’
3:1, Muhammed Astanow 78’.
Ýokary ligadaky 80-nji şowsuzlyk: Şu duşuşykda HTTU Ýokary ligadaky 80-nji utulyşyna sezewar boldy.
Hasratly 50: Şu tapgyrdan soňra möwsümde HTTU-nyň derwezesine goýberden gollarynyň sany 50-ä çykdy.
Deňleşdiler: Şu möwsümde «Şagadam» bilen HTTU-nyň özara geçiren duşuşyklarynda her topar iki gezek ýeňiş gazandy. Iki toparyň hem gazanan ýeňişleriniň biri myhmançylykda, biri öz meýdanynda gazanyldy.
«Altyn asyr» 2:1 «Aşgabat»
Gollar:
0:1, Berdi Şamyradow 16’
1:1, Didar Hajyýew 84’
2:1, Didar Hajyýew 89’
Şamyradow «Aşgabadyň» iň gowy üçlüginde: Şu tapgyrdan soňra «Aşgabat» toparynda oýnan ýyllarynda jemi 19 gol geçiren tejribeli hüjümçi Berdi Şamyradow topyň düzüminde 2013-nji ýyldan bäri iň kän pökgi geçiren futbolçylaryň sanawynda üçünji orna çykdy. Bu sanawyň başyny 29 gol bilen Elman Tagaýew we 20 gol bilen Boris Iwanow çekýär.
«Altyn asyra-da» 10 gol: Şeýlelikde, «Altyn asyryň» hem öz meýdanynda derwezesinden geçiren pökgüleriniň sany 10-a çykdy. Indi Ýokary liganyň şu möwsüminde öz öýünde geçiren duşuşyklarynda derwezesine 10-dan az gol geçirden topar ýok.
Ýene bir 10-luk, ýöne gowy: Şeýlelikde, «aragatnaşykçylar» şu möwsümde öz meýdanynda geçiren duşuşyklarynda 10-njy ýeňşini gazandylar.


text:
Düýn Birleşen Ştatlaryň harby resmileri Yrakdaky eýranly oppozision mujaheddinleriň ýaşaýan lageriniň gözegçiligini geljek aý amerikan güýçleriniň Yragyň öz harby güýçlerine tabşyrjakdyklaryny mälim etdiler.
Saddam Husseýniň ýurdy dolandyran ýyllarynda Yraga bosup baran Eýranyň oppozision Halk Mujaheddinler guramasynyň agzalary henizem bu ýurduň Eýran bilen serhedine golaý ýerdäki ýörite lagerde ýaşaýarlar.
Bu lageriň gorag-gözegçilik işlerini soňky wagtlar amerikan güýçleri alyp barýarlar.
Eýranyň oppozision toparlary bu lageriň gorag-gözegçilik işleriniň Yragyň güýçlerine tabşyrylmagyna garşy çykyş edýärler.
Geçen ýyl bu lagere Yragyň harbylarynyň geçiren reýdi wagtynda ondaky ýaşaýjylardan 11-si öldürilipdi.


text:
Duşenbe güni Nobel baýragynyň laureaty Martti Ahtisaari Ýewropa Bileleşigini Türkiýäniň Bileleşige agzalyk meselesi baradaky gepleşikleri uzaga çekdirýänlikde aýyplady.
Hususan-da, jenap Ahtisaari agzalyk gepleşikleriniň 2005-nji ýylda başlanandygyny bellemek bilen, şu geçen döwrüň içinde Ýewropa Bileleşiginiň bu gepleşiklere itergi bermekde netijeli tagalla görkezmändigini aýtdy.
Finlýandiýanyň ozalky prezidenti Martti Ahtisaari häzirki wagt Türkiýe meselesi boýunça garaşsyz Komissiýa ýolbaşçylyk edýär. Şu gün bu Komissiýa Türkiýäniň Ýewropa Bileleşigine agza bolmak ugrundaky borçnamalaryny ýerine ýetirişi bilen baglanyşykly mesele boýunça özüniň ikinji hasabatyny ýaýratdy.
Şu çaka çenli Türkiýäniň Bileleşige agza bolmak tagallalaryna esasan Franciýa, Germaniýa, Kipr we Greciýa ýaly ýurtlar garşylyk görkezip gelýärler.


text:
Yrak hökümetiniň bir wekili Ali al-Dabbak, Eýran režimine garşy ýaragly hereket edip gelen halkyň mujahidler toparynyň lagerine hüjümde 6 sany eýranlynyň ölendigini tassyklady.
Mujahidleriň Yrakdaky Aşref diýen lageriniň ýapylmagyny Bagdat isläp gelýär, ýöne mujahidleriň haýsy döwletde ýerleşdiriljekdigi meselesi çözülmän gelýär.
Mujahidler Yragyň howpsuzlyk güýçleriniň hüjüminde 7 agzasynyň ölendigini we ýüzlerçesiniň ýaraly bolandygyny öňe sürýär. Şol hüjümde 35 sany yrakly polisiýanyň ýaralanandygyny Dabbak aýdýar.


text:
Yragyň harbylary esasan şaýy musulmanlaryň goldamagynda günbatar Anbar welaýatyny “Yslam döwleti” ekstremist toparynyň elinden gaýtadan almak boýunça uly göwrümli operasiýa başladylar, diýip harbylaryň metbugat-wekili habar berdi.
Birleşen harby ýolbaşçylygynyň metbugat-wekili Ýahýa Rasool telewizion gepleşiginde operasiýalaryň 13-nji iýulda başlanandygyny habar berdi.
Ol alnyp baryljak çäreler barada jikme-jik maglumat bermedi. Emma harby ofiserler ilkinji nyşanyň Bagdatdan 50 kilometr günbatarda ýerleşýän Falluja şäheriniň boljakdygyny habar berdiler.
Bu hüjüm “Yslam döwletiniň” Anbara welaýatynyň paýtagty Ramadi şäherini basyp alyp, sünni musulmanlara öz gözegçiligini güýçlendirmeginden iki aý geçensoň başlandy.


text:
Owganystanyň hökümet güýçleriniň we “Talybanyň” söweşijileriniň arasynda 21-nji oktýabrda Laşkar Gah şäherinde agyr söweşler dowam etdi. Söweşijiler bu etraby bir gün öň eýelediler.
Owgan resmileri 20-nji oktýabrda agşam Babaji etrabynyň “Talybanyň” eline geçmeginden soň Laşkar Gah şäherine goşmaça kömek iberendiklerini aýtdylar.
Çaknyşyklar sebäpli Helmand regionynyň paýtagty Laşkar Gah şäheriniň ýaşaýjylary öz öýlerini terk edýärler.
Söweşler ýurduň esasy gündogar şäheri Gandagary Herat bilen baglanyşdyrýan esasy gara ýoly howp astyna salýar.
NATO 2014-nji ýylda Owganystandaky söweş çärelerini tamamlaýança Helmandda ABŞ-nyň we Britaniýanyň harby bazalary ýerleşýärdi. Bu welaýat dünýäde gök nar öndürilýän iň uly merkezleriň biri hasaplanýar.


text:
Ýurduň taýýar önümleriniň önümçilik derejesini galdyrmak üçin nähili mümkinçilikler bar?
Resmi maglumatlarda 9-njy fewralda Daşoguz welaýatynda açylan täze egirme-dokma fabrikde ýylda 16,6 müň tonna çig pamyk işlenilip, 14,5 müň tonna ýokary hilli matanyň çykaryljakdygy aýdyldy. Habar berlişine görä, kärhana ýylda 24 million 700 müň dollarlyk önüm öndürer.
Dabaraly ýagdaýda açylan bu fabrigiň gurluşygyna 66 million 540 müň dollar sarp edildi. Şu günki gün Turkmenistanyň dokma senagatynyň önümleriniň 70 %-i daşary ýurtlara, şol sanda ABŞ-a, Kanada, Orsýete, Ýewropa döwletlerine, Hytaýa, Türkiýä we ýene ençeme beýleki ýurtlara eksport edilýär. Bu barada täze fabrigiň açylyş dabarasynda prezident Gurbanguly Berdimuhamedow aýtdy. Önümçiligi artdyryp, iş orunlaryny döreder
Türkmenistanyň prezidentiniň sözlerine görä, çig mal önümlerini işläp taýýar önüm çykarýan täze fabrikleriň gurluşygy Türkmenistanyň ykdysadyýetini çig mal önümçiliginden taýýar önümleri öndürmeklige geçirmek boýunça döwlet planlaryna laýyklykda amala aşyrylýar.
5-nji fewralda geçirilen hökümet maslahatynda G.Berdimuhamedow, hususan-da, şeýle diýdi: Ýurdumyzyň ykdysadyýetiniň pudaklaryny çig mal önümçiliginden taýýar önümleri öndürmäge geçirmek we täze iş orunlaryny döretmek barada biziň kabul eden maksatnamalarymyza laýyklykda häzirki wagtda ýurdumyzda iri dokma fabrikleriniň birnäçesiniň gurluşygy tamamlandy”.
“TDH-nyň” habaryna görä, Daşoguzda açylan täze kärhana ýarym müň iş orunlaryny döretmäge mümkinçilik berýär. Ýene şonça iş orny Gökdepede 17-nji fewralda açyljak täze egirme-dokma fabriginde hem dörediler. Zerur şertler
Türkmenistan boýunça bilermen, Ankaranyň Gazy Uniwersitetiniň Halkara gatnaşyklar boýunça bölüminiň professory Mehmet Seýfetdin çig mal resurslaryna, esasanam energiýa serişdelerine esaslanýan ykdysadyýetli Türkmenistanyň beýleki pudaklaryny hem ösdürmek kararyny logika gabat gelýän ädim diýip atlandyrdy. Emma bilermen bu maksatlaryň amala aşyrylmagynyň maýa goýumlaryny we adam güýjüni talap
Zerur kadrlary taýýarlamakdan daşgary olary ýurtda saklamaly.
edýänligini belledi.
Orsýetiň Ýokary ykdysady mekdebi Döwlet Uniwersitetiniň informasiýa, ykdysadyýet we syýasat fakultetiniň ýolbaşçylaryndan Andreý Suzdaltsew Türkmenistanyň ykdysadyýetini çig mal önümçiliginden taýýar önümleriň öndürilmegine geçirmek mümkinçiligini nola deňeýär.
Suzdaltsew munuň sebäbini Türkmenistanda zerur şertleriň ýoklugy bilen düşündirdi: “Sebäbi taýýar önümleriň eksport derejesine çykmak üçin birnäçe faktorlaryň bolmagy zerur. Olaryň biri inwestisiýalara bagly, ýagny uly möçberde maýa goýumlarynyň ýatyrylmagyny talap edýär. Ikinjisi, kadrlar. Zerur kadrlary taýýarlamakdan daşgary olary ýurtda saklamak hem gerek. Gowy spesialistlere bolsa dünýäniň ähli ýerlerinde uly isleg bar. Onsoň kadrlary ýurtda saklamak üçin sosial-ykdysady şertleri gowulandyrmak, durmuş derejesini ýokarlandyrmak gerek. Galyberse-de, amatly syýasy şertleriň zerurlygy hem ýüze çykýar”.
Önümçilik, ykdysady ösüş we syýasy ýagdaý…
Emma Mehmet Seýfetdin Türkmenistanyň ykdysadyýetini köp ugurlardan ösdürmek strategiýasy üstünlikli bolup biler diýip, hasap edýär.
Günbatar biznesi demokratik gymmatlyklaryň berjaý edilişine örän uly ähmiýet berýär.
Bilermen ýurtda infrastruktura pudagyny ösdürmek, täze ýollary, howa meýdanlaryny gurmak, bank sistemasyny reformirlemek, soňky döwürde bilim pudagyna ünsi artdyrmak ýaly çäreleriň amala aşyrylmagynyň Türkmenistanyň milli ykdysadyýetiniň ugurlaryny özgertmäge tarap ädimdigini, taýýar önümleri öndürýän täze kärhanalaryň açylmagynyň bolsa strategiýanyň dowamy bolup durýanlygyny belledi.
Emma ýurduň ykdysady ösüşiniň demokratik özgerişlere baglydygyny hem türkiýeli bilermen belledi: “Türkmenistan üstünlikli ösüşe eýe bolup biler. Emma munuň üçin ol demokratiýa we adam hukuklary babatda hem özgermeli. Günbatar döwletleri we maýa goýujylar Türkmenistanyň bu ugurdan özgerişine syn edýärler. Sebäbi Günbatar biznesi demokratik gymmatlyklaryň berjaý edilişine örän uly ähmiýet berýär”.
Türkmen habar beriş serişdeleriniň maglumatlaryna görä, garaşsyzlyk ýyllarynyň dowamynda Türkemenistanyň dokma senagatyny täzelemek maksatlary bilen pudaga 1,3 milliard dollar mukdarda maýa ýatyryldy. Çig mal önümlerini gaýtadan işleýji fabrikleri pagta öndürýän her bir etrapda gurmak göz öňünde tutulýar.


text:
Eger muňa nobatdaky propagandistik çäre hökmünde garalsa, onuň ýönekeý graždanlar üçin hiç bir jähtden ähmiýeti ýok. Munuň ýaly zatlara türkmenistanlylar bireýýäm öwrenişdi, şeýle çäreler Nyýazowyň hökümdarlyk eden ýyllary köp geçirilýärdi.
Eger meseläniň özenine seretsek, saýlaw organlary sistemasy ýurda nämeler berýär, haýsy hukuklary goraýar, nämelere gözegçilik edýär, olaryň ýurduň ýönekeý graždanlarynyň bähbitlerine galtaşýan ýeri barmy?Göräýmäge saldamly…
Hepdäniň penşenbe güni geçirilen tegelek stol daşyndan göräýmäge saldamly, möhüm ýaly bolup görünýär. Oňa Türkmenistanyň Mežlisiniň, Adalat ministrliginiň, Ýokary suduň, Türkmenistanyň prezidentiniň ýanyndaky Demokratiýa we adam hukuklary institutynyň, Türkmenistanyň DIM-niň Halkara gatnaşyklary institutynyň, Merkezi saýlaw komissiýasynyň, welaýatlaryň we Aşgabat şäheriniň saýlaw komissiýalarynyň wekilleri, şeýle-de jemgyýetçilik guramalaryň wekilleri gatnaşdylar.
Göräýmäge, ýurduň dolandyryş hem jemgyýetçilik gatlaklarynyň ählisiniň wekilleri tegelek stoluň başyna ýygnanypdyrlar. Hukuk meseleleleri boýunça BMG-niň ekspert-konsultanty-da oňa gatnaşypdyr.
Gepiň gysgasy, Türkmenistan häkimiýet gurluşynda çynlakaý özgerişleriň öňünde duran ýaly bolup görünýär. Keseden seredilse, şu günki gün häkimiýetiň nähili işleýändiginden habarsyz bolsaň, onda häkimiýetiň ýokary gatlagynda ahyrsoňy düýpli özgerişler geçirmek kararyna gelnipdir diýdirýär.
Türkmenistandaky reallyklary, şu günki günüň hakyky durmuşyny deňeşdirmek bilen halkara synçylary döwletiň propaganda apparaty häzirki tegelek stol ýaly çäreleri daşary ýurtlaryň öňünde “demokratik prosesler başlandy, ol Türkmenistanda dowam edýär” diýdirmek üçin alyp göterýär diýen netijä gelýärler.Real ygtyýarlyklar şübhe döredýär
Türkmenistanda başlandy, bar diýilýän demokratik proseslere ynamsyzlygy, şübhäni nämeler döredýär? Geňeş agzalaryndan başlap, welaýat, etrap, şäher maslahatlarynyň agzalaryna çenli saýlanan organlaryň hakyky real ygtyýarlyklary şol şübhäni döredýär.
Şu nukdaýnazardan ýurduň her bir graždany: “Eger şol saýlaw organlary düýpden ýok bolanda, ýurtda näme özgerer?” diýen soragy özüne berip biler. Ilat köpçüliginiň ykbalyna, gündelik durmuşyna degişli döwletiň çözüp bilmejek nähili meselelelrini saýlaw organlary çözýär? Welaýat ýolbaşçylary bilen welaýat geňeşiniň arasynda pikir-garaýyşlaryň çapraz düşen, biri-birine garşy duran ýeri boldumy?
Demokratiýa we Adam hukuklary institutynda geçirilen tegelek stol oňa gatnaşyjylary saýlawlar prosesindäki halkara standartlary bilen tanyşdyrmagy göz öňünde tutýardy. Şol tanyşdyrma saýlawlaryň diňe tehniki taraplary girdimi ýa-da häkimiýetiň ýerli organlary bilen ýerli deputatatlaryň ýygnaklarynyň arasynda bolan köp sanly jedellerem girdimi?
Demokratiki döwletleriň tejribesi
Demokratiýa taýdan ösen döwletlerde bu gürrüňi edilýän jedeller, çekişmeler adaty bir ýagdaý. Häkimiýetler bilen olara hasabat berme borjy bolmadyk saýlawly organlaryň arasynda gapma-garşylyk, konflikt häli-şinde ýüze çykyp durýar. Şonuň üçinem deputatlaryň iň esasy missiýalarynyň biri häkimiýetleriň alyp barýan işlerine hem olaryň kanunlary berjaý edişine kontrollyk etmekdir.
Türkmenistanyň Geňeşlerinde şonuň ýaly funksiýa, ygtyýarlyk barmy? Şu günki gün türkmen häkimiýetleri ähli derejelerdäki türkmen deputatlaryna, partlamentçilerine şeýle ygtyýarlyklary bermäge taýýarmy?
Her bir türkmenistanlynyň öz wekillerini näme üçin saýlaýandygyny bilmek hukugyny haçanam bolsa türkmen häkimiýetleri göz öňünde tutmaly bolar.Aleksandr Narodetski post-Sowet döwletleri boýunça britaniýaly bilermen. Şu kommentariýada öňe sürülen pikirler hem-de garaýyşlar awtoryň özüne degişli.


text:
Owgan howpsuzlyk güýçleri 18-nji martda Kabulda ýurduň iş başyndaky aňtaw ýolbaşçysyna garşy gurnalan hüjümiň öňüni alandyklaryny habar berýärler.
Resmiler Azat Owganystan radiosyna hüjümi amala aşyrjak adamyň Masud Andrabiniň öýüne girmäge synanyşandygyny, emma wagtynda bilnip, howpsuzlyk işgärleri tarapyndan öldürilendigini aýtdylar.
Wakanyň bolan ýerindäki şaýatlar atyşyk seslerini eşidendiklerini aýtdylar. Köçeler polisiýa tarapyndan gabalyp alyndy.
Bu waka Kabulyň merkezinde, agyr goragly ýerde, hökümet ministrlikleriniň we daşary ýurt ilçihanalarynyň binalarynyň ýerleşýän raýonynda boldy.
Andrabi ýurduň aňtaw gullugynyň, Milli howpsuzlyk müdirliginiň başlyklygyna dekabrda bellendi.


text:
Orsýet we Norwegiýa Barensew deňzinde serhedi anyklamak boýunça şertnamanyň gutarnykly nusgasyny ylalaşdylar - diýip, Norwegiýanyň premýer-ministri Ýens Stoltenberg aýtdy.
Onuň sözlerine görä, dokumente gol çekişlik dabarasy 15-nji sentýabra bellenipdir. Şu ýylyň aprel aýynda Stoltenberg bilen Orsýetiň prezidenti Dmitriý Medwedewiň gepleşikleriniň netijeleri boýunça gürrüňi edilýän problema barada deslapky ylalaşyga gelnendigi habar berlipdi.
Barensew deňzinde ýalpaklary we ykdysady zolaklary kesgitlemek meselesi ors-norweg gatnaşyklarynda 40 ýyl töweregi wagt bäri çözülmän ýatan problemady.


text:
Türkmenistanyň üç sany serhetçisi owgan söweşijileri tarapyndan atylyp öldürildi. Bu pajygaly waka türkmen-owgan araçäginde, Owganystanyň Bathys welaýatynyň Bala Murgap etrabynyň golaýynda 24-nji mayda bolup geçipdir.
Gormaç etrabynyň häkiminiň wezipesini ýerine ýetiriji Asyl Han Azatlyk Radiosynyň Owgan gullugyna bu barada şeýle maglumat berdi: "Haçanda maňa bu barada maglumat gowşanda, men ony Bala Murgap etrabynyň howpsuzlyk güýçlerinden soradym. Maňa berlen maglumata görä, Murgap etrabyna degişli serhediň 38-nji nokadynda, Akazaý atly obadan bir ýaragly topar Gulamdestegir Topanyň ýolbaşçylygynda Türkmenistanyň serhedini bozup, aňry geçipdir. Bize gowşan maglumata görä, olar Türkmenistanyň üç serhetçisini atyp öldürip, türkmen esgerlerine degişli iki sany awtomat we bir sany agyr pulemýoty alyp gaýdypdyrlar".
Owganystanly ýolbaşçy Gormaç etrabynyň wagtlaýyn häkimi Asyl Han owganystanly söweşijilere Türkmenistanyň esgerleriniň hiç hili garşylyk görkezmändigini hem sözleriniň üstüne goşdy.
Şol bir wagtyň özünde-de Türkmenistanyň Mazary Şerifdäki konsuly Bazarbaý Kabaýew, Azatlyk Radiosynyň Owgan gullugyna beren maglumatynda, şol wakanyň bolup-bolmandygy barada resmi taýdan hiç hili habarynyň ýokdugyny aýtdy.
Mundan ozal şu ýylyň 26-njy fewralynda-da Owganystanyň Bathys welaýatynyň Mukur etrabynda söweşijilerdigi aýdylýan beýleki bir toparyň hem Türkmenistanyň araçägini bozup, üç türkmen serhetçisini atyp öldürendigi hakda maglumat berlipdi.
Türkmenistanyň häkimiýetleri şol pajygaly waka hakda-da öz wagtynda hiç hili beýanat bilen çykyş etmän, onuň yzysüre Türkmenistanyň owgan serhedine golaý etraplarynda harby türgenleşikleri geçiripdiler. Türkmen-owgan serhediniň uzynlygy 744 kilometre barabardyr.


text:
Prezident Wiktor Ýanukowiç Ukrainadaky krizisden çykmak üçin oppozisiýanyň gatnaşmagynda tegelek stol gepleşiklerini geçirmegiň arkasyny aldy.
Ýanukowiç duşenbe güni ýaýradylan beýanatda özüniň Ukrainanyň öňki prezidenti Leonid Krawçuk tarapyndan öňe sürlen tegelek stol gepleşiklerini goldandygyny aýtdy.
Beýanatda bütin ýurt möçberinde geçiriljek tegelek stol gepleşikleriniň düşünişmek üçin palatforma, esas boljakdygy aýdylýar.
Şeýle-de Ýanukowiç sişenbe güni ýurduň öňünde duran esasy meseleler barada maslahatlaşmak üçin Krawçuk we ýene iki öňki prezident, Leonid Kuçma we Wiktor Ýuşçenko bilen duşuşmagy planlaşdyrýar.
Ukrainada üç hepdä golaý halk protestleri dowam edýär. Ol protestler Ýanukowiçiň ÝB bilen ugur kesgitleýji assosiasiýa şertnamasyna gol çekmegi soňa goýmagy hem-de oňa derek Orsýet bilen gatnaşyklary ýygjamlatmaga çalyşmagy sebäpli başlandy.
Kiýew, Garaşsyzlyk meýdany. 8-nji dekabr, 2013.
Bular 2004-nji ýyldan bäri bolan iň uly protestler boldy.
Krawçuk, Kuçma we Ýuşçenko geçen hepde ýaýradan beýanatlarynda özleriniň ÝB-ä tarapdar protestleri goldaýandyklaryny aýtdylar.
ÝB-niň daşary syýasat başlygy Ketrin Aşton bu krizisi çözmäge kömekleşmek üçin sişenbe güni Kiýewe ugraýar. Onuň sözçüsi Maýa Kosiýansiç Aşton ähli taraplaryň wekilleri bilen duşuşar diýdi:
"Men ozaly ÝB-niň ýokary derejeli komissary Ketrin Aştonyň ertir we çarşenbe güni Kiýewde boljagyny tassyklap biljek, diýmek bu iki günlük sapar bolar. Onuň iki tarapyň hem esasy wekilleri, hökümet we oppozisiýa, şol sanda raýat jemgyýeti bilen duşuşmagyna garaşylýar. Häzirki pursatda biz programmanyň üstünde işleýäris, emma men dolurak maglumatyň maňa agşamara gowuşmagyna garaşýaryn.»
Şu arada, duşenbe güni Içeri işler ministrliginiň güýçleri paýtagtyň protest geçirilýän ýerleriniň, şol sanda Garaşsyzlyk meýdançasynyň daşyna esgerleri ýerleşdirmäge başlady.
Ýekşenbe güni Garaşsyzlyk meýdançasynda ýarym milliona golaý protestçi toplanyp, olar hökümetiň işden çekilmegini we irki saýlawlaryň geçirilmegini talap etdiler.
Oppozisiýa lideri Witaliý Kliçko duşenbe güni «Roýters» habar gullugyna özüniň, başga oppozisiýa liderleri bilen, Ýanukowiç bilen eglişik, ylalaşyk gepleşigini geçirmäge taýýardygyny aýtdy.
Emma Kliçko, polisiýanyň protestçileri dargatmak üçin derhal herekete başlamak ähtimallygyna garamazdan, adamlary Garaşsyzlyk meýdançasyna toplanmaga çagyrdy.


text:
Wankuwerde geçen gyşky olimpiýa oýunlarynda Orsýetiň sportsmenleriniň pes netijeleri görkezmeginiň yzy bilen, düýn ýurduň Olimpiýa Komitetiniň başlygy Leonid Týagaçýow öz wezipesinden çekildi.
Orsýetiň Olimpiýa Komitetiniň metbugat sekretary Gennadiý Şwets Leonid Týagaçýowyň meýletinlik bilen wezipesinden çekilýändigi barada arza gol çekendigini aýtdy.
Bu wakanyň öňýany, şu hepdäniň duşenbe güni Orsýetiň prezidenti Dmitriý Medwedew ýurduň sportsmenleriniň gyşky olimpiadada ýaramaz netijeleri görkezendiklerine öz nägileligini bildirip, bu sportsmenleri olimpiada taýýarlan degişli ýolbaşçylaryň öz wezipelerinden çekilmelidiklerini nygtapdy.
Wankuwerdäki olimpiadada orsýetli sportsmenler komandalyk görkezijiler boýunça 11-nji ýeri eýelediler.


text:
Orsýetiň suw alan Habarowsk şäheriniň golaýynda Amur derýasynyň suw derejesiniň ýokarlanmagy dowam etdirýärkä, meteorologiýa gulluklary güýçli ýagyşyň iki günläp ýagjakdygyny habar berýärler.
Anna güni Habarowskda suwuň derejesi 718 santimetre ýetdi. Bu şäheriň taryhynda suw alyş bilen bagly ozalky rekordlardan ýagny 1898-nji ýylda bolan derejeden 75 santimetr ýokarlandy.
Adatdan daşary ministrliginden Wladimir Stepanow Orsýetiň suw alan Uzak Gündogar regionlaryndan 23 000 adamyň ewakuasiýa edilendigini habar berdi.
Amur derýasynyň Habarowskdan ýokarda ýerleşýän böleklerinde Birobidjan regionynda suwuň derejesi peselipdi, emma güýçli ýagyşlar zerarly suw ýene köpelip başlady.


text:
Şenbe güni irden Pakistanyň gündogaryndaky Punjap welaýatynda bir awtobus heläkçilige uçrady. Wakada azyndan 23 adamyň heläk bolandygy habar berilýär.
Polisiýa ofiseri Abdul Hamidiň sözlerine görä, 65 adamy daşap barýan awtobus ýoldan çykyp, Şeýkhupura şäheriniň golaýynda agdarylypdyr.
30-dan gowrak adama şikesiň ýetendigi aýdylýar. Resmiler ölenleriň sanynyň artyp biljekdigini duýdurýarlar.
Ejir çekenleriň käbiriniň ýerli media beren gürrüňlerinden çen tutulsa, heläkçilige sürüjiniň aşa ýokary tizlikden sürmegi we ýol hereketiniň kadalaryny äsgermezligi sebäp bolupdyr.


text:
Türkmenistanyň futbol boýunça ýygyndysy 3-nji sapar geçirilýän Aziýanyň futbol Konfederasiýasynyň (AFK) «Çagyryş» kubogynyň finalynda Demirgazyk Koreýanyň ýygyndysyndan ýeňildi.
Aziýanyň futbol Konfederasiýasynyň kubogy ugrundaky ýaryşyň finalynda şu gün Türkmenistanyň ýygyndy komandasy Demirgazyk Koreýanyň komandasy bilen bäsleşdi.
Final oýnunyň 34-nji minudynda türkmen futbolçylary Demirgazyk Koreýanyň komandasynyň derwezesinden bir goly geçirip öňe saýlandylar. Emma 76-njy minutda Demirgazyk Koreýanyň futbolçylary hasaby deňlemegi başardylar. Netijede, final oýnunyň esasy wagty 1:1 hasabynda tamamlandy.
Oýundan soňky 11 metrlik urgusyny demirgazyk koreýalylar has dürs ýerine ýetirmegi başardylar. Şeýlelikde olar 11 metrlik urgynyň netijesinde 5:4 hasabynda Türkmenistanyň ýygyndysyndan üstün çykyp, bu ýaryşyň ýeňijisi boldular hem-de 2011-nji ýylda Katarda geçjek Aziýanyň Kubogynyň final ýaryşynda çykyş etmäge hukuk gazandylar.
Demirgazyk Koreýanyň ýygyndysynyň esasy düzüminiň dünýä çempionatyna taýýarlyk görýändigi üçin, AFK-niň «Çagyryş» kubogynyň finalynda ikinji düzümde çykyş edip, ýeňiş gazanandygyny aýratyn bellemelidiris.
Şri-Lankanyň paýtagty Kolomboda geçirilen AFK-niň «Çagyryş» kubogynyň ýaryşynda Türkmenistanyň ýygyndysy «B» toparda Hindistanyň, Gyrgyzystanyň hem-de Demirgazyk Koreýanyň ýygyndylary bilen bir hatarda çykyş etdi.
Topardaky oýunlarynda Türkmenistanyň ýygyndysy Hindistanyň we Gyrgyzystanyň ýygyndy komandalaryny 1-0 hasabynda utup, Demirgazyk Koreýanyň ýygyndysy bilen bolsa 1:1 hasabynda deň oýnapdy.
Ýarym finalda türkmen futbolçylary ozal şu ýaryşyň ilkinji ýeňijisi bolan Täjigistanyň ýygyndy toparyndan 2:0 hasabynda üstün çykmagy başarypdy.


text:
11-20 martda Moswada, Hudožnikleriň Merkezi öýünde, 14-nji Halkara çeperçilik sergisi geçirildi. “CDH 2011” atly bu şu ýylky sergi "Hudožnik we şäher" temasyna bagyşlandy, oňa GDA we Baltika dowletlerinden bolan hodužnikler bileleşikleriniň 17-si gatnaşdy.
“CDH 2011” çeperçilik sergisiniň müdiri Arnold Býaligiň Azatlyk Radiosyna aýtmagyna görä, Moskwada her ýyl geçirilýän bu çeperçilik sergisinde bu gezek Türkmenistanyň hudožnikler bileleşiginden diňe bir hudožnigiň - Oraz Agabaýewiň döredijilik işleri görkezildi.
Serginiň guramaçylaryndan Margarita Karlowanyň bellemegine görä, sergide Oraz Agabaýewiň grafika we oport stillerinde ýerine ýetirilen işleri görkezildi. “Dürli sýužetli we inçeden inçe işlenen bu eserler biz üçin örän gymmatly we möhüm” diýip, Karlowa Azatlyk Radiosyna aýtdy.
Moskwanyň 14-nji Halkara çeperçilik sergisiniň şu ýylky temasy “Hudožnik we şäher”. Bu temanyň saýlanyp alynmagynyň sebäbini Arnold Býalik şeýle düşündirdi: “Hudožnikleriň köpüsi şäherlerde ýaşaýarlar. Şonuň üçin guramaçylar şäheriň hudožniklere, olaryň döredijiligine ýetirýän täsirini görkezmek islediler”.
Moskwada 1998-nji ýyldan bäri geçirilýän bu sergä ozalky ýyllarda türkmen hudožnikleri Tokar Tugurowyň, Şamuhammet Akmuhammedowyň, Annadurdy Almamedowyň, Durdy Baýramowyň, Kamil Weliahmedowyň, Berdiguly Amansähedowyň, Mämmet Ýarmämmedowyň, Witaliý Didenkonyň, Muhammet Babaýewiň, Azat Taganowyň eserleri gatnaşypdy.
2007-nji ýylda Moskwanyň çeperçilik sergisinde ady belli we ýaş türkmen hudožnikleriniň 14-den gowragynyň eserleri köpçüligiň dykgatyna hödürlenipdi.
Hudožnikler bileleşikleriniň halkara konfederasiýasy Moskwadaky ýyllyk çeperçilik sergileriniň esaslandyryjysy we guramaçysy bolup durýar. Postsowet ýurtlaryň hudožnikler bileleşikleri, şol sanda Türkmenistanyň hudožnikler bileleşigi bu halkara konfederasiýasynyň düzümine girýär.
“CDH 2011” çeperçilik sergisiniň müdiri Arnold Býaligiň sözlerine görä, her ýyl geçirilýän sergileriň maksady postsowet döwletlerindäki şu günki çeperçilik sungatyny görkezmekden we medeni giňişligiň bütewiligini saklamakdan ybarat.
Guramaçylaryň sözlerine görä, Moskwadaky halkara sergisine gatnaşýan ýurtlardan diňe Baltika döwletleriniň hudožnikler bileleşikleri resmi taýdan halkara konfiderasiýasynyň düzümine girmeýärler. Emma, muňa garamazdan, bu ýurtlaryň hudožnikleri CDH sergisine her ýyl aktiw gatnaşyp gelýärler.


text:
Ysraýyl bilen Palestina göni gepleşiklere gaýtadan başlamak barada ylalaşdylar. Gepleşikler 2010-njy ýylda togtadylypdy.
Bu täzeligi ABŞ-nyň döwlet sekretary Jon Kerri anna güni Iordaniýanyň paýtagty Ammanda taraplaryň ikisi bilen geçiren gepleşiklerinden soň yglan etdi. Kerri bu ylalaşygy “taryhy” diýip atlandyrdy.
Jon Kerriniň sözlerine görä, Palestinanyň gepleşikler boýunça wekili Saeb Erekat we Ysraýylyň Ýustisiýa ministri Tzipi Liwni indiki hepdede Waşingtonda gepleşiklere başlamaga taýýarlyk bildiripdirler.
Kerri Palestinanyň prezidenti Mahmud Abbasyň we Ysraýylyň premýer-ministri Benjamin Netanýahunyň gepleşiklere dolanyp gelmek kararyny “edermen ädim” diýip atlandyrdy.


text:
Türkmenistanyň sungatda at gazanan işgäri Baýram Abdyllaýew 20-nji dekabrda, 78 ýaşynda aradan çykdy.
Baýram Abdyllaýew tanymal kinorejissýordy, kinossenariçidi. Onuň «Ýandym» filmi Germaniýada, Lokarno (Italiýa) kinofestiwalynda, beýleki ýurtlarda hem tomaşaçylara görkezilipdi.
Ýerli synçylaryň pikirine görä, ol esasan dokumental kinoçy hökmünde giňden tanaldy we sowet propagandasy tarapyndan "dönükler" hökmünde tagmalanan doganlar Kürräýewler hakyndaky dokumental filmi jemgyýetçilik tarapyndan gowy garşylanypdy.
Baýram Abdyllaýew Medeniýet institunda köp ýyl studentlere sapak berdi.
Baýram Abdyllaýew 21–nji dekabrda, Kakada topraga berildi.


text:
ABŞ-nyň Goranmak ministri Robert Geýts: “Owganystanda harby operasiýanyň tamamlanjak wagtyny anyk aýtmak ýalňyşlyk bolar” –diýdi.
Ol CNN telekanalyna beren interwýusynda Owganystanda ýeňilmegiň ABŞ üçin adatdan daşary agyr boljakdygyny, amerikan goşunlarynyň ýurtdan çykmagyny Talyban bilen “Al'-Kaýylanyň” öz ýeňşi hasap etjekdigini aýtdy.
Geýtsiň bu beýannamasy Barak Obamanyň administrasiýasynyň Owganystandaky strategiýasyna ýaňadan seredýän wagtyna gabat geldi.
Ýakyn wagtlarda Obama Owganystana goşmaça goşun ibermek barada belli bir karara gelmeli.